title: Sauna Hermanni

text: Sauna Hermanni on Helsingin Hermannissa sijaitseva vuonna 1953 rakennettu yleinen sauna.


title: Sauna Hermanni

text: Tilat on sisustettu 1950-luvun tyylillä, ja niihin mahtuu mahtuu miesten puolelle 25 ja naisten puolelle 20 henkilöä. Saunan viimeisimpinä vetäjinä ovat toimineet vuodesta 2009 Sielun Veljet yhtyeen Jouko Hohko vaimonsa Jaana Pietilän kanssa, ja vuodesta 2013 Mika Ahonen.


title: Marco Pappa

text: Marco Pablo Pappa Ponce (s. 15. marraskuuta 1987 Guatemala City) on guatemalalainen jalkapalloilija, joka edustaa Major League Soccerissa pelaavaa Seattle Sounders FC:tä. Pappan pelipaikka on laitahyökkääjä. Hän on kuulunut vuodesta 2008 myös Guatemalan jalkapallomaajoukkueeseen ja on yksi maan tämän hetken tunnetuimmista pelaajista. Hän on 178 senttimetriä pitkä.


title: Marco Pappa

text: Pappa aloitti jalkapalloilun kotimaansa CSD Municipalissa, josta hän siirtyi vuonna 2008 lainalle Major League Soccerin Chicago Fireen. Hän pelasi vuoteen 2008 lainalla seurassa, ennen kuin hyvien peliesitysten myötä seura osti Pappan omakseen. Kaudella 2010 Pappa oli Firen paras maalintekijä seitsemällä osumallaan. Syyskuussa 2011 Pappa valittiin viikon pelaajaksi hänen tehtyään hattutempun Real Salt Lakea vastaan. Vuonna 2012 Pappa siirtyi ensimmäistä kertaa urallaan Eurooppaan, kun hän siirtyi Alankomaiden Eredivisien SC Heerenveeniin. Pappa ei saanut Heerenveenissä paljoa peliaikaa kahden vuoden aikana, joten tammikuussa 2014 hän palasi takaisin MLS:ään, nyt Seattle Sounders FC:n riveihin, jossa hän sai numeron 10. Guatemalan jalkapallomaajoukkueessa Pappa debytoi vuonna 2008 Yhdysvaltoja vastaan MM-karsintaottelussa. Hän kuului joukkueeseen vuoden 2011 Gold Cupissa, jossa hän teki yhden maalin Grenadaa vastaan. Nykyisin Pappa on yksi maajoukkueen tärkeimmistä pelaajista.


title: Treffit Elmossa

text: Treffit Elmossa ("St. Elmo’s Fire") on Joel Schumacherin ohjaama yhdysvaltalainen draamaelokuva, joka sai ensi-iltansa vuonna 1985. Elokuvan ovat käsikirjoittaneet Schumacher ja Carl Kurlander ja tuottanut Lauren Shuler Donner, ja sen pääosissa esiintyvät Emilio Estevez, Rob Lowe, Andrew McCarthy, Demi Moore, Ally Sheedy, Judd Nelson ja Mare Winningham. Elokuva kertoo juuri Georgetownin yliopistosta valmistuneista nuorista, jotka totuttelevat yliopistoelämän jälkeiseen aikuistumiseen ja vastuun kasvamiseen.


title: Treffit Elmossa

text: Elokuvan musiikin sävelsi David Foster. Hän teki elokuvan teemakappaleen ”St. Elmo’s Fire (Man in Motion)” yhdessä englantilaisen muusikko John Parrin kanssa, ja Parr äänitti kappaleen elokuvan soundtrack-albumille. Siitä tuli valtavan suosittu, ja se nousi Yhdysvalloissa listaykköseksi Billboard Hot 100 -singlelistalla vuoden 1985 syyskuussa ja saavutti myös Grammy-ehdokkuuden. Se oli myös viiden parhaan joukossa Euroopan maiden singlelistoilla, ja kymmenen parhaan joukossa Kanadassa ja Australiassa.


title: Treffit Elmossa

text: "Video-oppaassa" vuodelta 1994 Kati Sinisalo sanoo päähenkilöiden ärsyttävän ja loukkaavan parikymppisten katsojien älyä, mutta antaa elokuvalle kolme tähteä viidestä, mikä vastaa sanallista arviota ”hyvä”. Myös "VideoHound’s Golden Movie Retriever" sanoo heikon käsikirjoituksen tuhlaavan näyttelijöiden kykyjä ja antaa elokuvalle kaksi ja puoli tähteä neljästä.


title: Martti Päivänsalo

text: Martti Päivänsalo (s. 1945) on suomalainen tietokirjailija ja luterilainen kristinuskon puolustaja. Kirjassaan Taistelu Raamatusta hän kritisoi Uutta kirkkoraamattua. Päivänsalon mukaan uudessa kirkkoraamatussa on virheitä tuhatmäärin, eikä hän suosittele sitä kenellekään. Hänen isoisänsä oli Bror Hannes Päivänsalo.


title: Jared McCann

text: Jared McCann (s. 31. toukokuuta 1996 Stratford, Ontario, Kanada) on kanadalainen jääkiekkoilija, joka pelaa NHL-joukkue Florida Panthersin organisaatiossa. Vancouver Canucks varasi McCannin ensimmäisellä kierroksella 24. pelaajana kesällä . Hän on pelipaikaltaan keskushyökkääjä. McCann on kahden suunnan sentteri, jonka vahvuuksiin kuuluu työteliäisyys, kädet, ketteryys, rauhallisuus, pelikäsitys, pelintekeminen sekä kiekollinen että kiekoton pelaaminen. Hänellä on kuitenkin kehitettävää laukauksessa, viimeistelyssä ja McCannin tulisi myös lisättävä voimaa.


title: Jared McCann

text: McCann vietti junioriuransa lähinnä Londonin kaupungissa. Hän pelasi kauden 2010–2011 Elgin Middlesexin joukkueessa ja voitti Alliance Hockey Bantam AAA:n mestaruuden. Kauden 2011–2012 McCann pelasi lähinnä London Jr. Knightsin paidassa ja toimi joukkueen varakapteenina. Hän voitti AHMMPL:n mestaruuden ja palkittiin Ontariosta MHA:n vuoden pelaajana. Kevätkautensa McCann pelasi GOJHL-joukkue London Nationalsissa.


title: Jared McCann

text: OHL-joukkue Sault Ste. Marie Greyhounds varasi McCannin neljäntenä pelaajana kesällä 2012. Hän siirtyi joukkueeseen kaudeksi 2012–2013, jolloin McCann teki 64 runkosarja- ja yhdessä playoff-ottelussa tehot 21+23=44. Hänet valittiin kauden päätteeksi OHL:n tulokkaiden toiseen tähdistökentälliseen. Kaudella 2013–2014 McCann oli tehoilla 27+35=62 Greyhoundsin toiseksi paras pistemies Sergei Toltšinskin jälkeen. Hän pelasi kauden aikana myös CHL Top Prospects Gamessa.


title: Jared McCann

text: Vancouver Canucks varasi McCannin ensimmäisellä kierroksella 24. pelaajana . Samana kesänä joukkue varasi häntä aiemmin kuitenkin myös Jake Virtasen kuudentena pelaajana. McCann teki kolmivuotisen tulokassopimuksen Canucksin kanssa saman kesän heinäkuussa. Kaudella 2014–2015 hän oli Greyhoundsin toiseksi paras pistemies Sergei Toltšinskin jälkeen tehoilla 34+47=81.


title: Jared McCann

text: Kauden 2015–2016 McCann aloitti suoraan Vancouver Canucksin NHL-joukkueessa. Hän teki NHL-debyyttinsä kauden avauskierroksella 7. lokakuuta 2015 vieraissa Calgary Flamesia vastaan, jolloin McCann sai jääaikaa 12.31 minuuttia ja teholukeman +1. NHL-uransa avausmaalin hän teki seuraavassa ottelussa 10. lokakuuta 2015 kotona Flamesia vastaan. McCann valittiin ottelun kolmostähdeksi.


title: Jared McCann

text: McCann pelasi alle 18-vuotiaiden MM-kilpailuissa vuonna 2014, jolloin hän voitti pronssia. McCann pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. McCann edusti myös Canada Ontarion joukkuetta World U-17 Hockey Challengessa vuonna 2013, jolloin hän toimi joukkueen varakapteenina.


title: Jared McCann

text: McCannin isoveli Justin on pelannut myös jääkiekkoa.


title: Miguel Ángel Jiménez

text: Miguel Ángel Jiménez Rodríguez (s. 5. tammikuuta 1964 Málaga) on espanjalainen ammattilaisgolffari. Jiménez on kilpaillut European Tourilla vuodesta 1988 lähtien. Hänellä on 21 European Tourin voittoa.


title: Miguel Ángel Jiménez

text: Suurista mestaruusturnauksista Jiménez on ollut parhaimmillaan US Openissa toinen vuonna 2000, Britannian Openissa kolmas vuonna 2001, The Masters Tournamentissä neljäs vuonna 2014 ja PGA Championshipissä kymmenes vuonna 1999. Ryder Cupin Euroopan joukkueeseen Jiménez on kuulunut neljä kertaa, joista kaksi kertaa on myös päättynyt Euroopalle ja Jiménezille voittoisasti. Hän on kilpaillut aiemmin myös PGA Tourilla. Maailmancup-joukkueeseen Jiménez on kuulunut 14 kertaa.


title: Miguel Ángel Jiménez

text: Jiménez on 178 senttimetriä pitkä ja painaa 83 kilogrammaa. Hänellä on kaksi poikaa. Jiménezin lempinimi on "The Mechanic" eli mekaanikko, joka tulee siitä, että hän rakastaa nopeita autoja.


title: Päivänsalo

text: Päivänsalo on suomalainen sukunimi, joka otettiin vuonna 1906 Helander-nimen tilalle.


title: Nikolai Goldobin

text: Nikolai Sergejevitš Goldobin (; s. 7. lokakuuta 1995 Moskova, Venäjä) on venäläinen jääkiekkohyökkääjä, joka pelaa NHL-seura Vancouver Canucksin organisaatiossa. San Jose Sharks varasi Goldobinin ensimmäisellä kierroksella 27. pelaajana kesällä . Hänen vahvuuksiinsa kuuluvat laukaus, nopeus, luovuus ja maalintekotaidot. Goldobinin heikkouksiin kuuluvat voiman puute ja oman pään pelaaminen. Häntä on verrattu pelityyliltään Pavel Bureen.


title: Nikolai Goldobin

text: Goldobin on Belyje Medvedin kasvatti. Hän pelasi kauden 2011–2012 Venäjän nuorten jääkiekkosarjaa, MHL:ää Russkije Vitjazin paidassa, jonka jälkeen Metallurg Novokuznetsk varasi Goldobinin kahdeksantena pelaajana . Samana kesänä hänet varasi myös OHL-joukkue Sarnia Sting 36. pelaajana .


title: Nikolai Goldobin

text: Goldobin siirtyi Stingiin kaudeksi 2012–2013, jolloin hän oli joukkueen toiseksi paras maalintekijä ja kolmanneksi paras pistemies tehoilla 30+38=68. Goldobin voitti OHL:n tulokkaiden piste- ja maalipörssin ja valittiin kaudeksi päätteeksi liigan tulokkaiden toiseen tähdistökentälliseen. Kaudella 2013–2014 hän voitti Stingin sisäisen pistepörssin tehoilla 38+56=94. Goldobin jakoi myös joukkueen sisäisen maalipörssin voiton Nickolas Lattan kanssa ja sisäisen syöttöpörssin voiton Anthony DeAngelon kanssa. Hän sijoittui koko OHL:n pistepörssissä seitsemänneksi. Goldobin pelasi kauden aikana myös CHL Top Prospects Gamessa, jonka parhaana pelaajana hänet palkittiin.


title: Nikolai Goldobin

text: San Jose Sharks varasi Goldobinin ensimmäisellä kierroksella 27. pelaajana . Saman vuoden syyskuussa hän teki kolmivuotisen tulokassopimuksen joukkueen kanssa. Harjoitusleirin päätteeksi Goldobin ei kuitenkaan palannut OHL:ään, vaan hänet lainattiin kauden 2014–2015 kattavalla sopimuksella SM-liigajoukkue Helsingin IFK:hon. Siellä pelatun kauden jälkeen Goldobin palasi huhtikuussa 2015 loppukaudeksi Pohjois-Amerikkaan ja siirtyi AHL-joukkue Worcester Sharksin vahvuuteen.


title: Nikolai Goldobin

text: Kauden 2015–2016 Goldobin aloitti San Jose Sharksin uudessa farmijoukkueessa, San Jose Barracudassa. Hän debytoi San Josen NHL-joukkueessa 16. marraskuuta 2015 vieraissa New Jersey Devilsia vastaan, jolloin Goldobin nostettiin Sharksin kokoonpanoon loukkaantuneen Logan Couturen tilalle. Hän sai ottelussa jääaikaa 11.52 minuuttia. Goldobin teki NHL-uransa avausmaalin seuraavassa ottelussa 17. lokakuuta 2015 vieraissa New York Islandersia vastaan.


title: Nikolai Goldobin

text: NHL-kauden 2016–2017 siirtotakarajalla 1. maaliskuuta 2017 San Jose Sharks kauppasi Goldobinin ja neljännen kierroksen varausvuoron Vancouver Canucksiin. Kaupassa toiseen suuntaan siirtyi Jannik Hansen.


title: Nikolai Goldobin

text: Goldobin pelasi alle 20-vuotiaiden MM-kilpailuissa vuonna 2015, jolloin hän voitti hopeaa. Goldobin pelasi myös alle 18-vuotiaiden Ivan Hlinkan muistoturnauksessa vuonna 2012. Hän pelasi myös Russian Selects -joukkueessa Subway Super Seriesissa heinäkuussa 2013.


title: Maj-Lis Ehnberg

text: Maj-Lis Elisabeth Ehnberg (s. 5. lokakuuta 1924 Pernaja) on suomalainen ruotsin kielellä kirjoittava runoilija.


title: Johanna Soppela

text: Johanna Soppela (s. 10. toukokuuta 1993) on suomalainen koripalloilija.


title: Johanna Soppela

text: Visa-Basketin kasvatti Soppela aloitti koripallon 9-vuotiaana. Hän pelasi vuodet 2007–2009 B-tyttöjen SM-sarjaa Tikkurila-seuran joukkueessa. Jälkimmäisellä kaudella hänen torjuntakeskiarvonsa oli runkosarjan korkein. Kaudella 2009–2010 Soppela siirtyi Helsingin NMKY:hyn, jossa pelasi sekä naisten I-divisioonaa että A-tyttöjen SM-sarjaa. A-tytöissä HNMKY saavutti SM-hopeaa. Seuraavan kauden Soppela pelasi vain A-tyttöjen SM-sarjaa, tällä kertaa Torpan Pojissa, joka voitti kauden päätteeksi ikäluokan Suomen mestaruuden. Kaudeksi 2011–2012 Soppela siirtyi Puhuttariin, joissa hän pelasi vähäisellä peliajalla naisten I-divisioonaa. Samalla kaudella hän pelasi vielä PuHu Juniorien A-tyttöjen SM-sarjajoukkueessa. Kauden 2012–2013 Soppela jatkoi Puhuttarissa, joissa hän pelasi runkosarjassa yli 26 minuuttia ottelua kohden 8,5 pisteen ja 5,3 levypallon keskiarvoilla. Puhuttaret sijoittui runkosarjassa kolmanneksi ja voitti välierissä ToPo II:n. Loppuottelut se hävisi kuitenkin Helmi Capitalsille 2–3.


title: Johanna Soppela

text: Kaudeksi 2013–2014 Soppela hakeutui näytille Naisten Korisliigaa pelanneeseen Forssan Alkuun. Hän vakuutti joukkueenjohdon taidoillaan ja teki pelaajasopimuksen. Forssassa Soppela pystyi harjoittelemaan kahdesti päivässä. Alku voitti runkosarjassa vain neljä 24 ottelustaan jättäen yhdeksän joukkueen sarjassa taakseen niukasti vain yhden joukkueen. Joukkue selviytyi kuitenkin kahdeksan parhaan joukossa pudotuspeleihin, joissa se hävisi heti puolivälierissä mestaruuden voittaneelle Catzille otteluvoitoin 0–3. Soppela pelasi runkosarjassa tasan 15 minuutin keskiarvolla tehden 2,7 pistettä ja ottaen 1,3 levypalloa ottelua kohden. Kauden tilastollisesti parhaan ottelunsa Soppela pelasi heti debyytissään pääsarjatasolla: hän teki 5. lokakuuta 2013 Keravan Energia Teamia vastaan yhdeksän pistettä ja otti neljä levypalloa.


title: Johanna Soppela

text: Kaudella 2014–2015 Soppela pelasi Naisten Korisliigaa Tampereen Pyrinnössä. Hän oli sivussa kauden avausottelun loukkaantumisen vuoksi. Pyrintö sijoittui runkosarjassa yhdeksänneksi ja karsiutui pudotuspeleistä. Soppela paransi edelliskauden keskiarvojaan muun muassa pisteissä 4,2:een ja levypalloissa 1,9:ään.


title: Johanna Soppela

text: Syyskuussa 2015 Pyrintö julkisti tehneensä Soppelan kanssa jatkosopimuksen. Soppelan peliaika runkosarjassa kasvoi, ja hänen pistekeskiarvonsa nousi 5,0:aan. Hän heitti kauden aikana kahdesti 13 pistettä, uuden sarjan ennätyksensä. Pyrintö jäi runkosarjassa viimeiseksi ja putosi I-divisioonaan.


title: Johanna Soppela

text: Heinäkuussa 2016 Soppela siirtyi pääsarjajoukkue Hyvinkään Pontevaan, missä hän myös opiskelee pelaamisen ohella.


title: Johanna Soppela

text: Alun seuratoimija kuvaili Soppelaa tämän siirtyessä seuraan urheilulliseksi pelaajaksi, joka on tarkka heittäjä ja hyvä levypallopelissä. Pyrinnön valmentaja Roope Tähkä kuvaili Soppelan olevan pallollisena pelaajana jatkuva korintekouhka ja siten hyödyllinen pelaaja ratkaisuhetkillä.


title: Johanna Soppela

text: Soppelan siirtyessä Hyvinkään Pontevaan seuratoimija kuvaili Soppelaa pelaajana periksiantamattomaksi kovaksi taistelijaksi, joka sopii Pontevan pelitapaan mainiosti.


title: Königsberg-luokka (risteilijä)

text: Königsberg-luokka oli Saksan laivaston kevyt risteilijäluokka, jonka alukset valmistuivat 1920-luvun lopulla.


title: Königsberg-luokka (risteilijä)

text: Luokan alusten pääaseistuksena oli yhdeksän 15 cm SK C/25 -tykkiä kolmessa kolmiputkisessa tornissa LC/25 -asennuksena. Ilmatorjunta-aseistuksena oli 8,8 cm, 3,7 cm ja 2 cm tykit. Alusten aseistuksen täydensi kaksitoista 53,3 cm torpedoputkea.


title: Königsberg-luokka (risteilijä)

text:
Laivassa oli 2 akselia, kumpaankin kytketty alennusvaihteen välityksellä yksi korkeapaine- ja yksi matalapaineturbiini yhteisteho 68.200 akselihevosvoimaa. Potkurin pyörimisnopeus täydellä teholla noin 370 kierr/min.
Risteilykoneina oli lisäksi kummassakin akselissa alennusvaihteen kautta kytketty MAN-diesel tyyppiä W 10V 26/33, sylinterin halkaisija 260 mm, iskunpituus 330 mm, yhteisteholtaan 3.200 akselihevosvoimaa. Potkurin pyörimisnopeus noin 95 kierr/min.


title: Kaarina Honkanen

text: Kerttu Kaarina Honkanen (s. 12. lokakuuta 1929 Kouvola) on suomalainen äidinkielen lehtori ja lasten- ja nuortenkirjailija.


title: Kaarina Honkanen

text: Honkanen pääsi ylioppilaaksi 1952 Inkeroisten yhteiskoulusta ja valmistui filosofian kandidaatiksi Helsingin yliopistosta 1973. Hän on toiminut äidinkielen opettajana ja Yleisradiossa freelance-toimittajana.


title: Bünsowin talo

text: Bünsowin talo () on korttelin mittainen rakennus Tukholman Östermalmin kaupunginosassa Strandvägenin varrella, osoitteessa Strandvägen 29–33. Se on mahdollisesti tunnetuin Strandvägenin varrella olevista hienostotaloista. Talon rakennutti saksalaissyntyinen liikemies ja sahanomistaja Fredrik Bünsow. Bünsowin talo käsittää itse asiassa kolme vierekkäistä asuintaloa, joilla on yhteinen julkisivu.


title: Bünsowin talo

text: Talo on rakennettu 1886–1888 ja sen suunnitteli arkkitehti Isak Gustaf Clason arkkitehtikilpailun voitettuaan. Rakennus edustaa uusrenessanssityyliä. Jyrkät kattolistat, korkeat päätykolmiot ja tornit viittaavat lähinnä ranskalaiseen renessanssiarkkitehtuuriin. Clason olikin juuri käynyt opintomatkalla Ranskassa laatiessaan Bünsowin talon piirustusten ensimmäisiä luonnoksia. Rakennusmateriaalien käyttö on talossa tarkkaa ja huolellista. Julkisivu on puristettua saksalaista tiiltä, joka on käsitelty öljyvärillä, jotta sen väritys muodostaisi voimakkaamaan kontrastin ikkunan- ja katonreunuksissa käytetylle vaalealle hiekkakivelle. Talon kivijalka on verhoiltu graniitilla. Julkisivu ei ole täysin symmetrinen, sillä se on suunniteltu sisällä olevien asuntojen lähtökohdista. Bünsowin talo oli ensimmäisiä Ruotsissa, johon asennettiin hissit.


title: Bünsowin talo

text: Helsingin keskustassa sijaitseva niin sanottu Argoksen talo on julkisivultaan melko tarkka kopio Bünsowin talosta. Argoksen talon julkisivut piirsi nuori arkkitehti John Settergren, joka oli aiemmin työskennellyt Tukholmassa Clasonin toimistossa.


title: Maija Alajuuma

text: Maija Sisko Alajuuma, o. s. "Manninen" (29. lokakuuta 1929 Kuusamo – 17. maaliskuuta 2015) oli suomalainen Kuusamossa asuva opettaja ja kirjailija. Hän on käyttänyt myös nimimerkkiä "Marija Kuusenkerkkä".


title: Maija Alajuuma

text: Alajuuma valmistui kansakoulunopettajaksi Tornion opettajaseminaarista.


title: FS Jauréguiberry (D637)

text: Jauréguiberry (runkonumero D637) oli Ranskan laivaston 1958 palvelukseen otettu Duperré-luokan hävittäjä.


title: FS Jauréguiberry (D637)

text: Alus tilattiin Bordeaux'sta Forges et Chantiers de la Girondelta. Sen köli laskettiin syyskuussa 1953 ja alus laskettiin vesille 5. marraskuuta 1955. Alus otettiin palvelukseen 15. heinäkuuta 1958.


title: FS Jauréguiberry (D637)

text: Alus poistettiin palveluksesta 1977.


title: FS Duperré (D633)

text: Duperré (runkonumero D633) oli Ranskan laivaston 1957 palvelukseen otettu Duperré-luokan hävittäjä.


title: FS Duperré (D633)

text: Alus tilattiin Lorientin laivastontelakalta. Sen köli laskettiin marraskuussa 1954 ja alus laskettiin vesille 23. kesäkuuta 1956. Alus otettiin palvelukseen 8. lokakuuta 1957.


title: FS Duperré (D633)

text: Alus poistettiin palveluksesta 1992.


title: FS La Bourdonnais (D634)

text: La Bourdonnais (runkonumero D634) oli Ranskan laivaston 1958 palvelukseen otettu Duperré-luokan hävittäjä.


title: FS La Bourdonnais (D634)

text: Alus tilattiin Brestin laivastontelakalta. Sen köli laskettiin elokuussa 1954 ja alus laskettiin vesille 15. lokakuuta 1955. Alus otettiin palvelukseen 3. maaliskuuta 1958.


title: FS La Bourdonnais (D634)

text: Alus poistettiin palveluksesta 1976.


title: FS Forbin (D635)

text: Forbin (runkonumero D635) oli Ranskan laivaston 1958 palvelukseen otettu Duperré-luokan hävittäjä.


title: FS Forbin (D635)

text: Alus tilattiin Brestin laivastontelakalta. Sen köli laskettiin elokuussa 1954 ja alus laskettiin vesille 15. lokakuuta 1955. Alus otettiin palvelukseen 1. helmikuuta 1958.


title: FS Forbin (D635)

text: Alus poistettiin palveluksesta 1981.


title: FS Tartu (D636)

text: Tartu (runkonumero D636) oli Ranskan laivaston 1958 palvelukseen otettu Duperré-luokan hävittäjä.


title: FS Tartu (D636)

text: Alus tilattiin Nantesista Ateliers et Chantiers de Bretagnelta. Sen köli laskettiin marraskuussa 1954 ja alus laskettiin vesille 2. joulukuuta 1955. Alus otettiin palvelukseen 5. helmikuuta 1958.


title: FS Tartu (D636)

text: Alus poistettiin palveluksesta 1979.


title: Parhaan miessivuosan Bafta-palkinto

text: Parhaan miessivuosan Bafta-palkinto on yksi palkinnoista, joita The British Academy of Film and Television Arts jakaa vuosittain. Ensimmäisen kerran palkinto jaettiin vuonna 1968.


title: Oscarskyrkan

text: Oscarskyrkan on seurakuntakirkko Tukholman Östermalmin kaupunginosassa, Narvavägenin varrella lähellä Strandvägeniä ja Djurgårdsbron-siltaa. Kirkko on nimetty Ruotsin kuningas Oscar II:n mukaan. Arkkitehti Gustaf Hermanssonin suunnittelema kirkko rakennettiin 1897–1903 ja kirkon peruskiven muurasi Oscar II itse.


title: Oscarskyrkan

text: Kapealle tontille rakennettu kirkko edustaa uusgotiikkaa korkeine piikkimäisine torneineen. Arkkitehtuuri ja rakennuksen epäsymmetrinen sommittelu muistuttavat perinteistä anglosaksista kirkkoarkkitehtuuria. Ulkoapäin kirkko on näyttänyt suunnilleen samalta käyttöön vihkimisestä asti. Sisätilat on sisustettu jugend-tyyliin. Kirkkoa on restauroitu sisäpuolelta vuosina 1921–1922 ja 1954–1956. 1920-luvun restauroinnin yhteydessä kirkkoon asennettiin norjalaisen taiteilijan Emanuel Vigelandin tekemät lasimaalaukset ikkunoihin.


title: Oscarskyrkan

text: Kirkon urut ovat yhdet Ruotsin suurimmista ja niissä on 78 äänikertaa. Urut rakensi tanskalainen yritys Marcussen & Son vuonna 1949.


title: Myrsikkikasvit

text: Myrsinekasvit tai myrsikkikasvit ("Myrsinaceae") on "Ericales"-lahkoon kuuluva heimo. Tämä heimo luettiin ennen, ja nykyäänkin joissakin yhteyksissä esikkokasvien heimoon. Kuitenkin nykyisin se monesti luetaan omaksi heimoksi. Heimon lajit ovat puita, pensaita tai köynnöksiä. Lehdet ovat nahkamaisia ja ne sijaitsevat varressa vastakkain. Kukinnot ovat terttumaisia ja sijaitsevat versojen päässä.


title: Verikavio

text: Verikavio () on Gerður Kristnỳn vuonna 2010 ilmestynyt runoteos, joka perustuu Eddan jumalarunoihin sisältyvään Skírnirin taruun. Teos oli ehdolla Pohjoismaiden neuvoston kirjallisuuspalkinnon saajaksi. Teoksen on suomentanut Tapio Koivukari ja julkaissut suomeksi Savukeidas vuonna 2013 maailman nykyrunouden sarjassaan.


title: Mikä mahtaa olla in

text: Mikä mahtaa olla in on Irinan 10. lokakuuta 2014 julkaistu kuudes studioalbumi. Kaikki albumin kappaleet ovat artistin itsensä valitsemia suomalaisia 1970–2000-luvun kappaleita, jotka on albumille soittanut 13-henkinen orkesteri. Albumin on tuottanut Arttu Takalo. Albumi oli mukana Suomen virallisella albumilistalla vain kolmen viikon ajan ja sen paras sijoitus oli ensimmäisen viikon 15. sija.


title: Mikä mahtaa olla in

text: Albumilta julkaistiin 5. syyskuuta 2014 singlenä alun perin Jari Sillanpään levyttämä ”Bum bum bum” -kappale, jolla Irinan lisäksi laulaa myös Happoradio-yhtyeen solisti Aki Tykki. Singlellä on mukana myös alun perin Pelle Miljoonan esittämä ”Vapaus on suuri vankila” -kappale.


title: Émile Bernard

text: Émile Bernard (28. huhtikuuta 1868 Lille, Ranska – 6. huhtikuuta 1941 Pariisi) oli ranskalainen jälki-impressionistinen taidemaalari sekä kirjailija. Bernard tunnetaan erityisesti syntetismin eli cloisonnismin yhtenä kehittäjänä. Hän kirjoitti myös näytelmiä, runoutta ja taidekritiikkiä sekä kuvauksia aikansa taidemaailmasta.


title: Émile Bernard

text: Bernard syntyi Lillessä 1868. Hänen suhteensa vanhempiinsa olivat huonot, sillä nämä suuntasivat huomionsa lähinnä Bernardin sairaalloiseen sisareen. Bernard aloitti opinnot Pariisin Atelier Cormonissa 1884, vaikka isä vastusti poikansa taideopintoja. Pariisissa Bernard tutustui Louis Anquetiniin ja Henri de Toulouse-Lautreciin. Bernard kokeili impressionistisia ja pointillistisia väriteorioita vastoin saamaansa opetusta, ja hänet erotettiin koulusta riidan jälkeen 1886. Bernard läksi kiertämään Normandiaa ja Bretagnea jalkaisin ja tutustui matkalla useisiin taiteilijoihin, kuten Schuffeneckeriin, van Goghiin ja Gauguiniin.


title: Émile Bernard

text: Vuosien 1887–1888 aikana Bernard kehitti Anquetinin kanssa jälki-impressionistisen tyylinsä, jossa käytettiin vahvoja mustia ääriviivoja ja tasaisia väripintoja. Tyyli oli saanut vaikutteita Cézannelta, japanilaisista puupiirroksista, "épinal"-printeistä, emalitaiteesta ja lasimaalauksista. Tyylin nimesi "cloisonnismiksi" kriitikko Edouard Dujardin. Kaksikon töitä esiteltiin yhteisnäyttelyissä van Goghin ja Toulouse-Lautrecin kanssa vuoden 1887 marraskuussa. Vuonna 1888 Bernard tapasi uudelleen Paul Gauguinin, joka omaksui Bernardin tyylistä heti runsaasti vaikutteita, ja taiteilijat järjestivät yhteisnäyttelyn 1889. Myöhemmin Gauguinille annettiin kunnia syntetismin kehittäjänä, mikä katkeroitti Bernardin, joka piti itseään tyylin keksijänä. Bernard teki vaikutuksen myös van Goghiin: tämä lähetti tekemänsä vesivärikopion Bernardin työstä taidekauppiasveljelleen, jotta Bernardin uudesta tyylistä tulisi tunnettu.


title: Émile Bernard

text: Bernard järjesti Ranskassa 1890-luvun alussa joitain taidenäyttelyitä, kuten edesmenneen van Goghin retrospektiivisen näyttelyn. Hän muutti ensin Italiaan 1893 ja asui sitten Egyptissä vuoteen 1903 saakka, maalaten lähinnä Kairon katuelämää. Samalla hänen tyylinsä etääntyi cloisonnismin tasaisuudesta. Bernard palasi Ranskaan 1904 ja muutti Pariisiin. Hän kirjoitti taidehistoriallisia kirjoituksia, joista merkittävimpiä ovat Cézannen kanssa käydyt keskustelut ja kirjeenvaihto. Seuraavana vuonna Bernard perusti "Rénovation Esthétique" -taidelehden, jota hän toimitti vuoteen 1910. Ensimmäisen maailmansodan jälkeen Bernard maalasi useita naismuotokuvia ja alastonkuvia hyvin viimeistellyllä tyylillä. Vuosien 1922–1925 välillä hän teki neljän monumentaalimaalauksen sarjan.


title: Émile Bernard

text: Bernard asui Pariisissa lopun ikänsä ja opetti siellä École des Beaux-Artsissa. Hän kuoli 1941.


title: Nathaniel Clyne

text: Nathaniel Edwin Clyne (s. 5. huhtikuuta 1991 Stockwell) on englantilainen jalkapalloilija, joka edustaa Englannin Valioliigassa pelaavaa AFC Bournemouthia lainalla Liverpoolista. Pelipaikaltaan Clyne on oikea laitapuolustaja. Hän kuuluu myös Englannin jalkapallomaajoukkueeseen. Clyne on aikaisemmin pelannut Southamptonissa ja Crystal Palacessa, jossa hän pelasi myös koko junioriuransa.


title: Nathaniel Clyne

text: Crystal Palace FC:n kasvatti Clyne debytoi seuran ykkösjoukkueessa Englannin Mestaruussarjassa lokakuussa 2008 Barnsley FC:tä vastaan. Hänen Palace-uransa ainoa osuma tuli joulukuussa 2009 Reading FC:tä vastaan. Kaudella 2010-11 Clyne pelasi jokaisessa Palacen Mestaruussarja-ottelussa ja voitti kauden jälkeen Crystal Palacen vuoden pelaajan palkinnon. Kesällä 2012 Clyne siirtyi Valioliigaan nousseeseen Southampton FC:hen. Debyytti Valioliigassa tapahtui elokuussa 2012 ja ensimmäinen maali syyskuussa 2012. Siitä asti Clyne kuului joukkueen avainpelaajiin, kunnes siirtyi Liverpooliin runsaan 15 miljoonan punnan siirtosummalla kesällä 2015. Hän pelasi tulokaskaudellaan Liverpoolissa 33 valioliigaottelua ja 14 Eurooppa-liigan ottelua, myös tappiollisen finaalin Sevillaa vastaan.


title: Nathaniel Clyne

text: Clyne edusti Englantia sekä alle 19- että alle 21-vuotiaissa. Englannin jalkapallomaajoukkueessa hän debytoi marraskuussa 2014 EM-karsintaottelussa Sloveniaa vastaan. Ensimmäisen, ja toistaiseksi ainoan, arvokilpailujen lopputurnauksen ottelunsa hän pelasi Slovakiaa vastaan EM-kilpailuissa 2016.


title: Kaarlo Mantere

text: Kaarlo (Kalle) Ilmari Mantere (11. heinäkuuta 1896 Turku – 20. maaliskuuta 1961 Helsinki) oli suomalainen ajanvietekirjallisuuden ja lehtien kustantaja.


title: Kaarlo Mantere

text: Mantere aloitti kustannustoiminnan jatkosodan päätyttyä julkaisten sekä lehtiä että ajanvieteromaaneita. Mantereen kustannusyhtiön nimeksi muuttui 1947 "Kustannus Oy Mantere" sen jälkeen, kun siihen liitettiin Kaleva Salmisen vuonna 1945 perustama "Lehtiyhtymä". Mantereen kustannusyhtiö ja Ilmarinen olivat 1940-luvulla merkittävimmät viihde- ja jännityskirjallisuuden kustantajat Suomessa. Mantereen kustantamiin kirjailijoihin kuuluivat muun muassa Marton Taiga, Turo Ahva, Outsider ja Antero Virkki. Kustantamo toimi Helsingissä Mikonkatu 15 A:ssa.


title: Kaarlo Mantere

text: Vuonna 1949 Mantere perusti "Mantereen Kirja Oy:n", joka kustansi muun muassa "Me Naiset"- ja "Kalle"-lehtiä sekä viihderomaaneja. "Me Naiset" perustettiin vuonna 1952 ja "Kalle" vuonna 1950. Mantere myi "Me Naiset" -lehden myöhemmin Sanoma Oy:lle. Mantereen Kirja Oy julkaisi muun muassa Jussi Talven romaaneja.


title: Arcángel Castillo Olivari

text: Arcángel Castillo Olivari (s. 1959 Mérida) on venezuelalainen säveltäjä. Hän opiskeli Caracasissa sävellystä ja orkesterinjohtoa Alfredo Rugelesin johdolla ja sai siellä musiikin kandidaatin arvon sävellyksessä. Sitten hän pääsi Fulbright-stipendillä Cincinnatin yliopiston College-Conservatory of Musiciin, jossa hänelle opettivat sävellystä Joel Hoffman ja Ricardo Zohn-Muldoon sekä tietokonemusiikkia Mara Helmuth. Siellä hän sai sävellyksessä musiikin maisterin arvon (1996) ja tohtorin ("Doctor of Musical Arts") arvon (2006).


title: Arcángel Castillo Olivari

text: Castillo Olivari on toiminut myös kapellimestarina ja kuoronjohtajana; hän johti muun muassa Méridan osavaltionsinfoniaorkesteria ja Venezuelan kansallista nuoriso-orkesteria (molempia 1992–94). Hän oli vuosina 1990–92 Venezuelan kansalliskirjaston audiovisuaalisen arkiston johtaja. Hän asuu nykyisin sekä Venezuelassa että Yhdysvalloissa, jossa hän on tehnyt opetustyötä.


title: Vapaastilentävä lennokki

text: Vapaastilentävä lennokki on lennokki, joka lentää ilman lennättäjän suoraa ohjausta. Lentoa on tosin mahdollista jossain määrin hallita ja rajoittaa peräsimen poikkeuttamisella ja erilaisilla laipoilla.


title: Vapaastilentävä lennokki

text: Kansainvälinen ilmailujärjestö Fédération Aéronautique Internationale oli syyskuussa 2014 määritellyt 15 erilaista vapaastilentävien lennokkien kilpailuluokkaa.


title: Vapaastilentävä lennokki

text: "Lähde:"Virallisten FAI-luokkien lisäksi Suomessa on useita kansallisen tason vapaastilentävien lennokkien luokkia. Näistä esimerkkeinä voidaan mainita peruslennokki-luokka (sisäkumimoottorilennokit) sekä Olavi Lumeksen perustamat, Junior Siipien ylläpitämät Toka- ja F1AX-luokat.


title: Vapaastilentävä lennokki

text: Suomalaiset Aarne Ellilä ja Mikko Sulkala voittivat ulkokumimoottorilennokkien Wakefield Cupin (F1B) yhteensä kolme kertaa vuosina 1949, 1950 ja 1967.


title: Elsa Martinelli

text: Elsa Martinelli (s. 30. tammikuuta 1935 Grosseto, Toscana – 8. heinäkuuta 2017 Rooma) oli italialainen näyttelijä ja valokuvamalli.


title: Elsa Martinelli

text:
Martinellin valokuvamallin uran avitti alkuun muodin asiantuntija Roberto Capucci. Hänen elokuvauransa alkoi vuonna 1953 Carlo Campogallianin ohjaamassa komediaelokuvassa "Se vincessi cento milioni". Vuonna 1955 Martinelli näytteli Kirk Douglasin tähdittämässä, André De Tothin ohjaamassa yhdysvaltalaisessa lännenelokuvassa "The Indian Fighter".
Martinelli näytteli myös ranskalaisissa tuotannoissa, esimerkiksi Gérard Ouryn ja André Cayatten ohjaamana.


title: Elsa Martinelli

text: Martinellin aktiivisin elokuvaura kesti vuoteen 1969. Vuonna 1962 hänellä oli Dallasin rooli Howard Hawksin ohjaamassa seikkailuelokuvassa "Hatari". Niin ikään 1962 Martinelli näytteli Orson Wellesin ohjaamana elokuvassa "Oikeusjuttu". Elokuvanuransa hiipuessa Martinelli näytteli enenevässä määrin televisiosarjoissa, kuten "Astuzia per astuzia" (1979) ja "Kunnian hinta" (2004–2006).


title: Elsa Martinelli

text: Elsa Martinelli on kirjoittanut omaelämäkerrallisen teoksen "Sono come sono: Dalla dolce vita e ritorno" (Rusconi, 1995).


title: Elsa Martinelli

text: Elsa Martinellilla oli tytär, Cristiana Mancinelli (s. 1958), ensimmäisen aviomiehensä kreivi Franco Mancinelli Scotti di San Viton kanssa. Vuonna 1968 Martinelli avioitui valokuvaaja Willy Rizzon (1928–2013) kanssa.


title: Theophrastaceae

text: Theophrastaceae on Ericales-lahkoon kuuluva heimo. Se yhdistettiin ennen heimoon esikkokasvit (Primulaceae). Heimoon Theophrastaceae kuuluvia sukuja ovat suolapungat ("Samolus"), "Clavija" ja "Jaquinia". Heimon lajit ovat pensaita tai puita, joita tavataan enimmäkseen Etelä- ja Keski-Amerikassa ja jonkin verran myös Euroopassa. Kukinto on huiskilo, kukat ovat yksineuvoisia ja hedelmät ovat marjoja.


title: Ajan sävel (nuortenlehti)

text: Ajan sävel oli ensimmäinen suomalainen nuorisolehti, jonka pääasiallinen sisältö koostui kevyestä musiikista. Lehti alkoi ilmestyä vuonna 1955. Sitä julkaisi helsinkiläinen Tähti-lehdet.


title: Ajan sävel (nuortenlehti)

text: Kevyen musiikin ja elokuvatähtien ohella keskeinen osa "Ajan säveltä" oli nuorille suunnattu romanttisviihteellinen lukemisto sarjakuvina ja lukukertomuksina. Tarinat olivat usein jatkokertomuksia. Lehden keskiaukeamalla oli väriliite, joka ei kuitenkaan vastannut kooltaan myöhempien aikojen julisteita, joita julkaisi ennen kaikkea "Suosikki"-lehti. Keskiaukeamaa ja kansia lukuun ottamatta "Ajan sävelen" kuvat olivat mustavalkoisia. Lehden toiseksi viimeisellä sivulla julkaistiin laulujen sanoituksia.


title: Pietari Jamalainen

text: Pietari Jamalainen (29. marraskuuta 1857 Hietamäki, Inkeri – 7. kesäkuuta 1931 Helsinki) oli inkerinsuomalainen virkamies, joka toimi Suomen postihallituksen pääpostitirehtöörinä 1900-luvun alussa.


title: Pietari Jamalainen

text: Jamalaisen vanhemmat olivat talollinen Jooseppi Jamalainen ja Eeva Hirvonen. Jamalainen kävi alkeiskoulun Hietamäellä ja meni sitten Jyväskylän lyseoon, josta hän pääsi ensimmäisenä inkeriläisenä ylioppilaaksi vuonna 1877. Jamalainen opiskeli Helsingin yliopistossa valmistuen filosofian kandidaatiksi 1880, maisteriksi 1882 ja molempien oikeuksien kandidaatiksi 1885. Hän opiskeli 1881–1886 Moskovassa stipendiaattina venäjän kieltä ja teki 1896 seitsemän kuukauden opintomatkan Saksaan.


title: Pietari Jamalainen

text: Jamalainen työskenteli Suomen kenraalikuvernöörin kansliassa ylimääräisenä virkamiehenä 1883–1889, kanslistina 1889–1896 ja kielenkääntäjänä 1896–1903. Jamalainen nimitettiin postihallituksen pääpostitirehtööriksi 1903 sen jälkeen kun edellinen johtaja Carl Hjalmar Lagerborg oli eronnut kieltäydyttyään ottamasta Suomessa käyttöön kirjeiden salaista tarkastusta. Jamalainen kuului myöntyväisyysmiehiin mutta hän ei itse pyrkinyt venäläistämään Suomen postilaitosta.


title: Pietari Jamalainen

text: Jamalainen oli pääpostitirehtöörinä aina vuoteen 1919 saakka jolloin hän erosi. Eron syynä oli se, että Jamalaisen monivuotinen kiistakumppani John Wirkberg oli valittu postin johtajan virkaan. Jamalaisen seuraajaksi pääjohtajana tuli esittelijäsihteeri G. E. F. Albrecht.


title: Pietari Jamalainen

text: Jamalainen oli naimisissa vuodesta 1909 Emilia Aurora Niittysen kanssa.


title: Prayer in C

text: Prayer in C on ranskalais-israelilaisen vaihtoehtopop ja folkduo Lilly Wood and the Prickin kappale, joka julkaistiin alun perin heidän "Invincible Friends"-studioalbumilta vuonna 2010. Saksalainen elektronisen musiikin tuottaja Robin Schulz remiksasi kappaleen ja julkaisi sen singlenä kesäkuussa 2014. Schulz remiksasi kappaleen ilman minkäänlaista lupaa käyttämällä "Invincible Friendsin" CD-levyä lähteenä. Hän teki remiksatusta versiosta ilmaiseksi ladattavan kappaleen alkuperäisen version tekijänoikeuksien haltijan, Wagram Musicin järkytykseksi.


title: Prayer in C

text: Schulzin editoima versio saavutti listan kärkisijan Itävallassa, Saksassa, Sveitsissä, Luxemburgissa, Ranskassa, Alankomaissa, Belgiassa (sekä Flanderin että Vallonian maakunnissa), Kreikassa, Italiassa, Unkarissa, Tšekissä, Slovakiassa, Puolassa, Tanskassa, Suomessa, Norjassa, Ruotsissa, Portugalissa, Irlannissa ja Isossa-Britanniassa. Kappale myös pääsi kymmenen parhaan joukkoon Espanjassa, Australiassa ja Uudessa-Seelannissa sekä pääsi listoille myös Kanadassa ja Yhdysvalloissa.


title: Prayer in C

text: Kiesza coveroi kappaleen BBC Radio 1:n Live Loungessa.


title: Prayer in C

text: Digital downloadCD single


title: Valtteri Kemiläinen

text: Valtteri Kemiläinen (s. 16. joulukuuta 1991 Jyväskylä) on suomalainen jääkiekkopuolustaja, joka edustaa SM-liigajoukkue Tapparaa. Hän on pelityyliltään hyökkäävä puolustaja. Kemiläinen laukoo oikealta.


title: Valtteri Kemiläinen

text: Kemiläinen on JYPin kasvatti, mutta hän pelasi juniorina myös Diskoksessa. Kemiläinen oli sekä kaudella 2008–2009 että kaudella 2009–2010 joukkueen B-nuorten tehokkain puolustaja I-divisioonassa. Kesken kauden 2010–2011 hän siirtyi Diskoksen A-nuorten II-divisioonajoukkueesta kaksi sarjatasoa ylemmäs kasvattajaseuraansa JYPiin pelaamaan A-nuorten SM-liigaa. Kemiläinen voitti siellä kauden päätteeksi Suomenmestaruuden. Kaudella 2011–2012 hän nousi JYPin kapteeniksi ja oli joukkueen tehokkain puolustaja tehoilla 14+19=33. Kemiläinen sijoittui koko A-nuorten SM-liigan puolustajien pistepörssissä seitsemänneksi. 3. helmikuuta 2012 hän onnistui pelipaikastaan huolimatta tekemään kypärätempun Saimaan Palloa vastaan 12 minuutin sisään ottelun toisessa erässä.


title: Valtteri Kemiläinen

text: Kaudeksi 2012–2013 Kemiläinen siirtyi Mestis-joukkue JYP-Akatemiaan. Hänen tulokaskautensa toi siellä 45 runkosarjaottelussa tehot 5+9=14. Kemiläinen edusti kauden aikana myös Pohjoisen joukkuetta Mestis Hockey Dayn tähdistöottelussa. Kaudella 2013–2014 hän nousi JYP-Akatemian varakapteeniksi. Kemiläinen paransi tehojaan tulokaskaudestaan ja teki 21 tehopistettä.


title: Valtteri Kemiläinen

text: Kemiläinen teki kaudeksi 2014–2015 1+1-vuotisen sopimuksen JYPin SM-liigajoukkueen kanssa. Hän teki joukkueessa sarjaotteludebyyttinsä Mestarien liigan avauskierroksella 22. elokuuta 2014 itävaltalaista EC Salzburgia vastaan. Kemiläinen merkittiin heti JYPin ykköspuolustajapariin Mikko Mäenpään viereen. Hän teki JYPissä ensimmäisen sarjaottelumaalinsa neljännessä CHL-ottelussa 23. syyskuuta 2014 ruotsalaista HV71:tä vastaan.


title: Valtteri Kemiläinen

text: Liigadebyyttinsä pääsarjassa Kemiläinen teki 26. syyskuuta 2014 Tampereen Ilvestä vastaan. Hän sai ottelussa jääaikaa 17.16 minuuttia ja keräsi kaksi syöttöpistettä. Kemiläinen teki liigauransa avausmaalin kuudennessa SM-liigaottelussaan 4. lokakuuta 2014 Espoo Bluesia vastaan. Hän teki ottelussa kaikkiaan hienot tehot 1+3=4 ja syötti mm. Juuso Ikosen tekemän 2–1-voittomaalin. JYP voitti ottelun lukemin 5–1. Kemiläinen palkittiin ottelun "Ilta-Sanomien" kolmen tähden tähtipelaajana ja Jari Korhonen valitsi hänet legendojen tähtien ykköstähdeksi. Kaikkiaan Kemiläisen tulokaskausi toi 36 runkosarja- ja neljässä playoff-ottelussa tehot 2+12=14. Hän voitti kauden päätteeksi SM-pronssia. Kemiläinen pelasi vielä osan kaudestaan JYP-Akatemiassa. Marraskuussa 2014 JYP käytti hänen sopimuksessaan olleen option ja teki vuoden mittaisen jatkosopimuksen Kemiläisen kanssa.


title: Valtteri Kemiläinen

text: Kauden 2015–2016 Kemiläinen pelasi kokonaan JYPissä tehden 43 runkosarjaottelussa tehot 8+17=25 sekä kymmenessä playoff-ottelussa tehot 1+3=4. Helmikuussa 2016 tullut alaraajavamma lyhensi hänen runkosarjaansa useilla viikoilla.


title: Valtteri Kemiläinen

text: Kemiläinen siirtyi kaudeksi 2016–2017 2+1-vuotisella sopimuksella Tapparaan. Hänen runkosarjansa jäi joulukuussa 2016 tulleen aivotärähdyksen vuoksi vain 34 ottelun mittaiseksi. Pudotuspeleissä Kemiläinen oli Tapparan paras syöttäjä ja jakoi sisäisen pistepörssin voiton Veli-Matti Savinaisen kanssa tehoilla 3+8=11, joilla hän oli myös koko SM-liigan pudotuspelien tehokkain puolustaja. Kemiläinen voitti kauden päätteeksi Suomenmestaruuden. Joulukuussa 2017 Tappara käytti Kemiläisen sopimuksessa olleen option ja teki vuoden mittaisen jatkosopimuksen hänen kanssaan. Kemiläinen voitti kauden 2017–2018 päätteeksi SM-hopeaa.


title: Valtteri Kemiläinen

text: Kemiläinen nimettiin Suomen A-maajoukkueeseen ensimmäisen kerran vuoden 2016 Channel One Cupiin, mutta hän joutui jättämään turnauksen väliin loukkaannuttuaan Tapparan viimeisessä ottelussa ennen turnausta.


title: Juha Karhu (professori)

text: Juha Kalevi Karhu (ent. Pöyhönen; s. 6. huhtikuuta 1953 Helsinki) on Lapin yliopiston velvoiteoikeuden professori emeritus.


title: Juha Karhu (professori)

text: Karhun vanhemmat ovat asianajaja Martti Kalevi Pöyhönen ja lehtori Marja-Liisa Seikkula. Hän tuli ylioppilaaksi Helsingin suomalaisesta yhteiskoulusta 1972 ja valmistui Helsingin yliopistosta oikeustieteen kandidaatiksi 1976, lisensiaatiksi 1978 ja tohtoriksi 1988 (väitöskirjan aihe "Sopimusoikeuden järjestelmä ja sopimusten sovittelu"). Sotilasarvoltaan Karhu on reservin vänrikki (1969).


title: Juha Karhu (professori)

text: Kun Karhu jäi eläkkeelle keväällä 2017, hän esitti jäähyväisluennon asemesta Josef K:n roolin Franz Kafkan teokseen "Oikeusjuttu" perustuvassa näytelmässä.


title: Juha Karhu (professori)

text: Väitöstyön valmistuttua Karhu toimi tutkijana Lontoossa 1989–1990. Karhu oli isänsä asianajotoimiston avustaja 1976–1980, Suomen Akatemian tutkimusapulainen 1971-1976, Helsingin yliopiston assistentti useita eri jaksoja 1977–1983 ja Suomen Akatemian tutkimusassistentti 1984–1985 sekä 1986. Kuluttajavalituslautakunnan esittelijänä Karhu toimi 1982–1985, Espoon tuomiokapitulin apulaisena 1986 ja Helsingin yliopiston vt. apulaisprofessorina ja vt. professorina useaan eri otteseen 1987–1992, samoin kuin dosenttina vuodesta 1989. Lapin yliopiston velvoiteoikeuden professori hänestä tuli 1993 ja oikeustieteiden tiedekunnan dekaaniksi hänet nimitettiin 2013. Samana vuonna hänet vihittiin Turun yliopiston kunniatohtoriksi; Göteborgin yliopiston kunniatohtori hän on ollut vuodesta 2009.


title: John Wirkberg

text: Johan (John) Oskar Wirkberg (25. toukokuuta 1870 Kokkola – 13. toukokuuta 1944 Helsinki) oli suomalainen postihallituksen johtaja. Hän oli myös luultavasti ensimmäinen lentomatkalla ollut suomalainen.


title: John Wirkberg

text: Wirkbergin vanhemmat olivat laivuri Johan Albert Virkberg ja Charlotta Emelie Lassander. Hän pääsi ylioppilaaksi Oulun lyseosta 1894 ja suoritti yleisen hallintotutkinnon Helsingin yliopistossa 1898.


title: John Wirkberg

text: Wirkberg toimi postikirjanpitäjänä vuodesta 1896, postihallituksen kanslistina vuodesta 1902, postihallituksen tiedustelukonttorin hoitajana vuodesta 1904 sekä viimeksi Postihallituksen postiosaston (vuodesta 1927 Posti- ja lennätinlaitoksen postiosasto) johtajana 1919–1937. Hän oli myös vuodesta 1904 valantehnyt kielenkääntäjä. Wirkberg oli hallituksen edustajana neuvottelemassa postiliikennesopimusta Suomen ja Venäjän välille 1924 sekä postiosoitussopimusta 1925.


title: John Wirkberg

text: Wirkberg oli 19. syyskuuta 1897 Tukholmassa noin kahden tunnin pituisella lennolla kuumailmapallolla Francesco Cettin kanssa. Tämä oli luultavasti ensimmäinen suomalaisen henkilön tekemä lento. Suomessa oli jo aiemminkin lennetty kuumailmapalloilla mutta näillä lennoilla ei ollut mukana suomalaisia.


title: John Wirkberg

text: Wirkberg oli naimisissa 1900-1922 Ellen Maria Grönmarkin (k. 1922) kanssa sekä vuodesta 1934 postiekspeditööri Tyyne Lohtmanin kanssa.


title: Avartek AT-04

text: Avartek AT-04 on suomalaisen Avartek Ky:n kehittämä ja valmistama maalilennokki, joka korvaa ilmavoimien aiemmat MALE 97 -maalilennokit. Koneesta valmistetaan kahta versiota, joista toista ohjataan tavallisella lennokkiradio-ohjaimella ja toista GPS-pohjaisella autopilotilla. Konetyyppiä voidaan käyttää ilmatorjuntakonekiväärien ja -kanuunojen harjoitusmaalina. Kone voidaan lähettää lennolle joko käsilähdöllä tai katapultilla. Lennon päätteeksi AT-04 laskeutuu laskuvarjolla tai mahalaskuna.


title: Avartek AT-04

text: AT-04-lennokkiin voidaan asentaa myös osumailmaisin, joka lähettää tiedot reaaliajassa maa-asemalle.


title: Madness (Cascadan kappale)

text: Madness on saksalaisyhtye Cascadan kappale, jolla vierailee myös chicagolainen räppäri Tris. Kappaleen sanoittivat Allan Eshuijs, Jozien van Dorst, Yann Peifer sekä Manuel Reuter ja tuotannosta vastasi Cascadan yhtyeen henkilöstö. Kappaleen on ilmoitettu olevan yhtyeen tulevan viidennen studioalbumin toinen single, joka julkaistiin 26. syyskuuta 2014.


title: Madness (Cascadan kappale)

text: Remixes digital download


title: Bum bum bum

text: ”Bum bum bum” on Jari Sillanpään kappale hänen vuonna 1997 julkaistulta "Auringonnousu"-albumilta. ”Bum bum bum” julkaistiin albumin ensimmäisenä singlenä. Kappale menestyi hyvin, se nousi singlelistan 11:nneksi ja radiolistan sekä radiosoiton ja levymyynnin yhdeksi hittilistaksi yhdistäneellä Rumba Top 50 -listalla toiseksi. Single myi lopulta myös kultaa ja sitä on sittemmin myyty lähes 10 000 kappaletta.


title: Bum bum bum

text: Kappaleen on säveltänyt Mika Toivanen ja Sillanpää on itse sanoittanut sen Veikko Siltsu salanimellä.


title: Bum bum bum

text: CD-singlen CD-levy on muodoltaan harvinaisesti sydämen muotoinen.Irinan levytti kappaleen lokakuussa 2014 julkaistavalle albumilleen "Mikä mahtaa olla in", jolla hän versioi suomalaisten artistien aiemmin levyttämiä kappaleita. ”Bum bum bum” julkaistiin albumin ensimmäisenä singlenä 5. syyskuuta 2014. Versiolla laulaa myös Happoradio-yhtyeen solistina tunnettu Aki Tykki. Singlellä on mukana myös alun perin Pelle Miljoonan levyttämä ”Vapaus on suuri vankila” -kappale.


title: Bum bum bum

text: Kappaleen toistaiseksi ainoa listasaavutus on radiolistan 92. sija.


title: Miguel Ángel Santaella

text: Miguel Ángel Santaella (s. 25. huhtikuuta 1971 Caracas) on venezuelalainen säveltäjä ja kuoronjohtaja.


title: Miguel Ángel Santaella

text: Ángel Santaella opiskeli vuosina 1990–92 Caracasin José Ángel Lamas -musiikkikoulussa kuoronjohtoa, musiikin teoriaa ja solmisaatiota. Tämän jälkeen hän opiskeli analyysiä, sävellystä ja musiikillista muotoa yksityisesti César Alejandro Carrillon johdolla (1993–2003), ja vuonna 2004 hän aloitti sävellyksen opiskelun Instituto Universitario de Estudios Musicalesissa (IUDEM) Caracasissa opettajinaan Beatriz Bilbao ja Federico Ruíz.


title: Miguel Ángel Santaella

text: Ángel Santaella on laulanut kuoroissa bassobaritonina ja johtanut Venezuelassa useita kuoroja, joiden joukossa on hänen vuonna 1998 perustamansa Diseño Vocal FAU-UCV. Lisäksi hän on perustanut Athenaeum Grupo Vocalin (2000) ja Monteávilan yliopiston Cantoria Monteávilan (2003). Vuonna 2000 hän alkoi johtaa Sies Seis Sexteto Vocal Jazzia Caracasissa. Ángel Santaella on toiminut kuorofestivaali Encuentro de Coros Ucevistasin ja lisäksi Caracasin uuden musiikin festivaalin (Festival Música Nueva) taiteellisena johtajana.


title: Miguel Ángel Santaella

text: Ángel Santaellan tuotantoon kuuluu muun muassa sinfonioita, hengellistä kuoromusiikkia ja näyttämöteos "Fausta y la Casa del Sol" (1995). Ángel Santaella on saanut teoksillaan palkintoja, kuten 100 Años Electricidad de Caracas -kilpailun ensipalkinnon kuoroteoksesta "Domine Exaudi" vuonna 1995 ja Premio Municipal de Música Vocalin kuoroteoksesta "Yambambó Yambambé" vuonna 1996. Orkesteriteoksillaan hän on saanut Premio Municipal de Música Sinfónica Largan (1996, teoksesta "Atmospheria, Concierto para Orquesta") ja Premio Municipal de Música Sinfónica Breven (1997, teoksesta "Novilunium").


title: Bidzina Kvernadze

text: Bidzina Kvernadze (; 29. heinäkuuta 1928 Sighnaghi, Transkaukasian SFNT, Neuvostoliitto – 8. heinäkuuta 2010 Tbilisi, Georgia) oli georgialainen säveltäjä. Hän opiskeli sävellystä Andria Balanchivadzen johdolla Tbilisin konservatoriossa, josta hän valmistui vuonna 1953. Hän sai Georgian kansantaiteilijan arvon (1979), Zakaria Paliašvili -palkinnon (1981) ja Šota Rustaveli -valtionpalkinnon (1985). Lisäksi hänet nimettiin 1990-luvulla Tbilisin kaupungin kunniakansalaiseksi.


title: Bidzina Kvernadze

text: Kvernadze opetti vuosina 1963–2010 sävellystä ja instrumentaatiota Tbilisin konservatoriossa, jossa hän toimi sävellyksen professorina vuodesta 1988. Hänen tuotantoonsa kuuluvat muun muassa oopperat "Iko Mervesa Tselsa" (1983) ja "Medea" (1993) sekä sinfonisia teoksia, kaksi pianokonserttoa (1950, 1966) ja viulukonsertto (1957). Hän sävelsi myös monia populaarilauluja sekä musiikkia elokuviin ja näytelmiin.


title: Anarkali Akarsha

text: Anarkali Akarsha (oik. Anarkali Janitha Jayatilaka; s. 12. heinäkuuta 1987 Colombo, Sri Lanka) on srilankalainen näyttelijä, malli, televisiojuontaja ja poliitikko. Hänet kruunattiin Miss Sri Lankaksi vuonna 2004 ja hän edusti maataan Miss Maailma -kilpailussa. Hän on näytellyt sekä elokuvissa että televisiossa.


title: Frank Abbinanti

text: Frank Abbinanti (s. 1949 Chicago, Illinois) on yhdysvaltalainen säveltäjä ja multi-instrumentalisti.


title: Frank Abbinanti

text: Abbinanti aloitti musiikinopintonsa Chicagossa opiskelemalla pasuunan- ja pianonsoittoa. Tämän jälkeen hän opiskeli sävellystä ja performanssia Richard Teitelbaumin sekä pianonsoittoa Frederic Rzewskin johdolla Illinoisin yliopistossa (Urbana-Champaign). Hän täydensi sävellysopintojaan myöhemmin Ralph Shapeyn johdolla Chicagon yliopistossa ja yksityisesti Ben Johnstonin johdolla vuosina 1984–85.


title: Frank Abbinanti

text: Abbinanti on solistina kantaesittänyt pianolle, pasuunalle, eufoniumille ja tuuballe sävellettyjä teoksia. Hän on myös soittanut eufoniumia Banda Napoletanassa. Hän perusti vuonna 1972 puolisonsa, huilisti Ruth Abbinantin kanssa Illinoisin yliopiston (Urbana-Champaign) Modern Music Workshopin. Hän on julkaissut lukuisia artikkeleita ja kirjan "Dialogues, creating music" (2005). Hän on luennoinut Chicagon yliopistossa ja vieraillut lisäksi luennoimassa muualla Yhdysvalloissa ja Euroopan maissa.


title: Frank Abbinanti

text: Abbinantin sävellysten pääasiallinen kustantaja on Frog Peak Music. Hänen sävellyksiinsä lukeutuu runsaasti kamari- ja pianomusiikkiteoksia, mutta myös muun muassa "After Iraq" orkesterille (2006) ja sellokonsertto "estratega a contrapecho del hombre".


title: Elina Luontila

text: Elina Luontila (o.s. Pohjola, s. 7. helmikuuta 1974) on suomalainen aktiiviuransa lopettanut koripalloilija.


title: Elina Luontila

text: Luontila teki naisten SM-sarjadebyyttinsä kasvattajaseuransa Tampereen Pyrinnön joukkueessa kaudella 1990–1991, mutta aloitti pääsarjauransa täydellä teholla Pyrinnön noustua takaisin SM-sarjaan kaudella 1993–1994. Kauden 1998–1999 Luontila aloitti Pyrinnössä mutta siirtyi pian Äänekosken Huimaan, jossa pelasi kaksi kautta. Tämän jälkeen hän pelasi SM-sarjassa vielä yhden kauden BC Nokiassa. Yhteensä Luontila pelasi SM-sarjassa 216 runkosarjaottelua 9,4 pisteen keskiarvolla.


title: Anne Mäkelä

text: Anne Mäkelä (s. 5. helmikuuta 1964) on suomalainen aktiiviuransa lopettanut koripalloilija. Nokian Urheilijoissa ja Tampereen Pyrinnössä pelannut Mäkelä voitti urallaan viisi Suomen mestaruutta ja kerran Suomen cupin.


title: Anne Mäkelä

text: Mäkelä teki naisten SM-sarjadebyyttinsä kasvattajaseuransa Nokian Urheilijoiden joukkueessa, jossa hän pelasi kaksi kautta vuosina 1979–1981 voittaen kummallakin kaudella Suomen mestaruuden. Vuosina 1981–1988 Mäkelä pelasi Tampereen Pyrinnössä voittaen Suomen mestaruuden vuosina 1983, 1984 ja 1986 sekä Suomen cupin vuonna 1983. Mäkelä pelasi vielä yhden pääsarjakauden Pyrinnössä 1990–1991. Maaotteluita Mäkelä pelasi A-nuorissa seitsemän ja B-nuorissa kaksi kappaletta.


title: Digimon All-Star Rumble

text: Digimon All-Star Rumble on marraskuussa 2014 julkaistu videopeli PlayStation 3- ja Xbox 360 -konsoleille. Pelin kehityksestä vastasi Yūji Nakan perustama Prope ja julkaisusta vastasi Bandai Namco Games. Peli pohjautuu Bandain perustamaan "Digimon" -tuotesarjaan. Peli on oikeastaan spirituaallinen jatko-osa vuosina 2002 ja 2004 julkaistuille peleille "Digimon Rumble Arena" ja "Digimon Rumble Arena 2".


title: Spelled Moon

text: Spelled Moon on yhdysvaltalainen, Los Angelesissa, Kaliforniassa 2010 perustettu heavy metal-yhtye.


title: Spelled Moon

text: kitara / laulu: Andy Sarcone Rooney


title: Spelled Moon

text: rummut: Patrick Johansson (Yngwie Malmsteen)


title: Spelled Moon

text: basso: Chuck Wright (Quiet Riot -perustajajäsen)


title: Spelled Moon

text: koskettimet: Claudio Pesavento (Dokken)


title: Spelled Moon

text: alkuperäinen jäsen ja aktiivinen yhteistyökumppani: Ralph Rieckermann (Scorpions)


title: Spelled Moon

text: Spelled Moon on ottanut vaikutteita klassisilta säveltäjiltä ja muusikoilta kuten muun muassa Niccolò Paganinilta, Johann Sebastian Bachilta, Antonio Vivaldilta ja Ludwig Van Beethovenilta.


title: Spelled Moon

text: Metallisempia vaikutteita yhtyeen tyyliin ovat vuorostaan tuoneet bändit kuten Stratovarius, Yngwie Malmsteen, Guns N' Roses, Blind Guardian ja Helloween.


title: Spelled Moon

text: Spelled Moonin kappaleiden luoma tunnelma tuo mieleen sellaisia arvostettuja nimiä kuten Hans Zimmer, Vangelis ja Era.


title: Spelled Moon

text: Andy Sarcone Rooney, kitaristi, sanoittaja ja säveltäjä, perusti Spelled Moonin 2008. Hänellä oli alusta alkaen tarkoituksena luoda Spelled Moonista musiikillinen fuusio ammattimaisessa studioilmapiirissä.


title: Spelled Moon

text: Andy Sarcone Rooneyn sävellykset perustuvat valikoivasti power metal -tyyliin sekä uusklassisseen metalliin, jonka taustat ja nyanssit ovat tuttuja elokuvien orkesterimusiikkikappaleista. Spelled Moon aloitti äänityssessionsa Floridan kuuluisalla "Power Station" -studiolla, jonka omistaa insinööri / tuottaja Tony Bongiovi (Bon Jovi, Ozzy Osbourne, Jimi Hendrix, The Ramones, Aerosmith). Yhdessä Rob Royn (studiopäällikkö) ja David Levyn (vastaava teknikko) kanssa Andy, varustettuna yhtyeen debyyttialbumin 11 raidalla, käynnisti bändin ensimmäisen musiikillisen tuotannon.


title: Spelled Moon

text: Maineikas rumpali, Patrick Johansson (Yngwie Malmsteen) vastasi rumpupuolesta Claudion Pesaventon (studiokosketinsoittaja Dokken, Jeff Beck, Foreigner) luodessa, kokemuksensa ja lahjojensa saattelemana, melodiat kosketinsoittimellaan ja pianollaan. Ralph Rieckermann (Scorpions) nivoi projektin kasaan tehden samalla bassosta kiinteän osan Spelled Moonin musiikillista tyyliä.


title: Spelled Moon

text: Sarcone Rooney kokosi kaiken tämän kokemuksen ja nämä lahjakkaat muusikot yhteen, jotta saisi oman musiikkinsa ja visionsa kuuluville. Jokainen heistä toi omat mausteensa ja ideansa hänen musiikkinsa, minkä ansiosta Spelled Moonista tuli sellainen voimapesä, mikä se nyt on.


title: Spelled Moon

text: Spelled Moon luottaa myös muihin, taustalla työskenteleviin lahjakkuuksiin, jotka toimivat ASR:n kanssa tiiviissä yhteistyössä päivittäin.


title: Spelled Moon

text:
He vaikuttavat valtavasti yhtyeen rakenteeseen ja menestykseen. Taustavoimiin kuuluvat muun muassa:
•Daniel Trajtemberg (Rata Blanca, Mario Ian, Devenir) vangitsi soundien olennaisimman olemuksen ja muotoili sen eteerisiksi kuviksi, jotka symboloivat yhtyeen konseptia. Nämä saavutukset tekivät hänestä yhtyeen kuvittajan ja visuaalisen johtajan.
•Dave Jenkins (Uli Jon Roth, Joe Lynn Turner, Matt Sorum), tunnettu teknikko ja tuottaja, vastasi SP:n johtohahmon, Sarcone Rooneyn, kanssa yhtyeen 2013 julkaistun EP:n "Forsaken Spells" miksauksesta.
•Brad Vance (Blackmore's Night, Cannibal Corpse, Billy Sheehan, Foreigner, Fates Warning, Yngwie Malmsteen) masteroi EP:n Red Mastering Studioilla.


title: Sillat

text:
Sillat on Piirpauke-yhtyeen 15. studioalbumi, joka julkaistiin 7. kesäkuuta 2002. Levy sisältää kahdella eri kokoonpanolla vuosina 1999 ja 2002 äänitettyä materiaalia. Mukana on suomalaisia kansansävelmiä, kaksi karjalaisen paimensoittajan Teppo Revon sävellystä, Antero Vornasen kanteleensoitosta mukailtu kappale sekä Franz Schubertin tuotantoa oleva lied "Der Erlkönig" eli "Keijukaiskuningas". Albumi sisältää lähinnä instrumentaalimusiikkia, sillä ainoastaan kolmella kappaleella on laulaja. Teppo Revon sävellykseen pohjautuvasta "La fuentesta" on levyllä sekä instrumentaali- että laulettu versio. "Der Erlkinig" on mukana myös Piirpaukeen seuraavalla, enimmäkseen Schubertin sävellyksiin pohjautuvalla, Laulu laineilla -albumilla, joka on osin nauhoitettu samoissa sessioissa Sillat-albumin kanssa.
Kappaleet 1 ja 7–9 on äänitetty vuonna 1999.


title: Kunta Kinte

text: Kunta Kinte (tai Kunta Kante / Kunte Kante, orjana "Toby") (s. noin 1750 Jufferee, Gambia – 1822 Virginia) oli Gambiasta kotoisin oleva orja.


title: Kunta Kinte

text: Kunta oli ilmeisesti 5. heinäkuuta 1767 Gambiasta lähteneestä "Lord Ligonier" -nimisessä orjia kuljettaneessa aluksessa, joka saapui Marylandin Annapolisiin 29. syyskuuta. Sieltä hänet myytiin orjaksi Virginiaan.


title: Kunta Kinte

text: Pakoyrityksen seurauksena hänen oikea jalkateränsä katkaistiin.


title: Kunta Kinte

text: Televisiosarja "Juuret" perustuu löyhästi Alex Haleyn samannimiseen kirjaan Kuntan tarinasta.


title: Bum! Bum! Bum!

text: Bum! Bum! Bum! on Tuomari Nurmion ja Korkeimman oikeuden single vuodelta 2000. Kappale on Nurmion säveltämä ja sanoittama ja Korkeimman oikeuden sovittama. Kappaleen sanoitus on stadin slangia. Korkeimmassa oikeudessa soittaa Nurmion lisäksi Tommi Viksten ja Markku Hillilä. Singlen B-puolena on kappaleen karaoke-versio. Kappaleesta on julkaistu remix-versio Nurmion singlellä Dumari vuonna 2001 ja uudelleen äänitetty versio Nurmion albumilla Dumari ja Spuget vuonna 2013. Kappale on julkaistu myös Nurmion kokoelma-albumeilla "Tuhannen kapakan lauluja" ja "Dumari – raskauttavaa todistusaineistoa 1979–2009".


Parhaan animaatioelokuvan Bafta-palkinto on on yksi palkinnoista, joita The British Academy of Film and Television Arts jakaa vuosittain. Ensimmäisen kerran palkinto jaettiin vuonna 2006.


title: Ric Ickard

text: Ric Ickard (oikealta nimeltään Richard Alcoy) on filippiiniläinen kitaristi. Hän aloitti kitaransoiton 8-vuotiaana jäljitellen Andres Segovian, Laurindo Almeidan, Charlie Byrdin ja Chet Atkinsin levytyksiä. 17-vuotiaana hän piti jo konsertteja. Hän oli täysin itseoppinut, kunnes aloitti muodolliset opintonsa Manilan St. Paul Collegessa, jossa hän sai musiikkikasvatuksessa kandidaatin arvon. Hän voitti ensipalkinnon sekä klassisen musiikin että jazzin kilpailuissa vuoden 1980 Filippiinien kitarafestivaalissa. Hänen ohjelmistonsa onkin monimuotoinen. Ickard on esiintynyt eri puolilla maailmaa ja on vuosittaisen Chet Atkins Appreciation Society Conventionin säännöllinen esiintyjä Nashvillessä, Tennesseessä.


title: Ric Ickard

text: Ickard on levyttänyt Naxos-levymerkille kokoelman "Popular Guitar Music of the Philippines".


title: Aaron Jay Kernis

text: Aaron Jay Kernis (s. 15. tammikuuta 1960 Philadelphia) on yhdysvaltalainen säveltäjä.


title: Aaron Jay Kernis

text: Kernis aloitti musiikin opiskelun viulunsoitosta, josta hän siirtyi pianonsoittoon ja säveltämiseen. Hän jatkoi opintojaan San Franciscon konservatoriossa, Manhattan School of Musicissa ja Yale School of Musicissa. Hän sai opetusta muiden muassa John Adamsilta, Charles Wuoriselta ja Jacob Druckmanilta. Ensimmäistä kertaa hän nousi kansalliseen tietoisuuteen ensimmäisen orkesteriteoksensa "Dream of the Morning Skyn" kantaesityksellä, jonka pitivät New Yorkin filharmonikot Horizons-festivaalilla vuonna 1982.


title: Aaron Jay Kernis

text: Kernis on säveltänyt tilaustöitä Renée Flemingille (sopraano), Dawn Upshawille (sopraano), Joshua Bellille (viulisti), Pamela Frankille (viulisti), Nadja Salerno-Sonnenbergille (viulisti), James Ehnesille (viulisti), Paul Neubauerille (alttoviulisti), Joshua Romanille (sellisti), Christopher O'Rileylle (pianisti), Sharon Isbinille (kitaristi), New Yorkin filharmonikoille, Philadelphian orkesterille, San Franciscon sinfoniaorkesterille, Singaporen sinfoniaorkesterille, Minnesotan orkesterille, San Antonion sinfoniaorkesterille ja Jasper String Quartetille.


title: Aaron Jay Kernis

text: Kernis on voittanut Pulitzer-palkinnon toisella jousikvartetollaan vuonna 1998 ja Grawemeyer-palkinnon (2002) teoksen "Colored Field" versiosta sellolle ja orkesterille. Hän on myös saanut Grammy-ehdokkuudet teoksista "Air" ja "2. sinfonia". Kernis on Yhdysvaltain taide- ja kirjallisuusakatemian jäsen. Hän aloitti vuonna 2003 opettamisen Yale School of Musicissa. Hänen teoksiaan kustantaa G. Schirmer. Hänen teoksiaan on levytetty useilla levymerkeillä, kuten Nonesuch Records, Naxos ja Virgin Classics.


title: Antero Vornanen

text: Andrei "Antero" Filipinpoika Vornanen (18. elokuuta 1889 – 1937) oli suomalainen opettaja, soitinrakentaja ja kanteleensoittaja. Hän kuului karjalaiseen Vornasen sukuun, josta tunnetaan ainakin 40 runonlaulajaa sekä yhdeksän kanteleensoittajaa. Myös Antero Vornasen isä Hilippa Vornanen oli tunnettu kanteleensoittaja.


title: Antero Vornanen

text: Korpiselän pitäjän Tolvajärven kylästä kotoisin ollut Vornanen sai käsityönopettajan koulutuksen Sortavalassa ja toimi sen jälkeen käsityönopettajana Karjalassa sekä useiden eri aineiden opettajana Siikasalmen maamieskoulussa Liperissä. Vornanen työskenteli myös Itä-Hämeen kotiteollisuusyhdistyksen sihteerinä ja neuvojana Lahdessa vuoteen 1921 saakka, jonka jälkeen hän siirtyi teollisuuden esimiestehtäviin Sortavalan Helylään ja myöhemmin uittoyhdistyksen palvelukseen Joensuun Utraan. Joensuusta hän muutti Laatokan Karjalan pohjoisosaan Suojärven pitäjään, josta Vornanen osti sisarensa perheen sekatavarakaupan. Samalla hän perusti verstaan kanteleiden rakentamista ja korjaamista varten.


title: Antero Vornanen

text: Vornanen oli kiinnostunut erityisesti viisikielisista kanteleista, joiden soittoharrastuksen elvyttäjänä häntä pidetään. Vuonna 1931 Vornasen suunnittelemat viisikielisen kanteleen piirustukset ja valmistusohjeet julkaistiin etnomusikologi A. O. Väisäsen kirjoittamassa artikkelissa Yhteishyvä-lehdessä. Hän oli itse harrastanut kanteleensoittoa jo lapsesta saakka ja esiintyi aktiivisesti 1920–1930-luvuilla. Vornanen soitti muun muassa kouluissa, varuskunnissa ja erilaisissa juhlatilaisuuksissa. Yleisradion lähetyksissä hän oli mukana useita kertoja ja soitti kahdelle presidentille, L. K. Relanderille ja P. E. Svinhufvudille. Yleisradio myös tallensi ainakin kaksi hänen soittamaansa kappaletta, jotka ovat säilyneet yhtiön kokoelmissa. Vuonna 1935 Vornanen oli yksi Kalevalan riemuvuoden eli teoksen 100-vuotisjuhlavuoden Sortavalassa järjestettyjen laulu- ja soittojuhlien pääesiintyjistä. Hän soitti myös muun muassa Helsingin Messuhallissa järjestetyssä Kalevalan riemuvuoden juhlassa.


title: Antero Vornanen

text: Vuonna 1936 Vornanen oli soittamassa Saksan Lyypekissä järjestetyillä Pohjoismaisilla päivillä, jossa kuulijoiden joukossa oli muun muassa tuleva valtakunnanmarsalkka Hermann Göring. Samalla matkalla paikallinen radio tallensi hänen "Kellojen soitto" ja "Karhunkaatoon lähtö" -nimiset sävelmänsä. Vuotta myöhemmin Vornanen valmisti kymmenen hakaristeillä varustettua viisikielistä kanteletta natsi-Saksan johtoon kuuluneelle Heinrich Himmlerille, joka oli Ahnenerbe-projektinsa myötä kiinnostunut karjalaisesta kansanperinteestä ja mytologiasta. ”Muinaisgermaanisina” pidetyt soittimet menivät opetuskäyttöön natsien SS-organisaatiolle, mutta myöhemmin niitä valmistui myös Suomessa myytäväksi. Yksi alkuperäinen hakaristikantele on esillä Jyväskylässä toimivassa Suomen käsityön museossa.


title: Antero Vornanen

text: Vuonna 1930 hän otti osaa Eino Palolan ideoimaan Yleisradion kilpailuun, jossa etsittiin yhtiölle väliaikamerkkiä. Vornasen sukuhistorian kirjoittanut Mauno Malviniemi kertoo, että Antero Vornasen sävellys toimitettiin kilpailuun A. O. Väisäsen kautta, joka kuitenkin merkitsi sen itsensä sovittamaksi. Väisäsen lähettämä ehdotus voitti kilpailun, mutta Malvaniemen tietojen mukaan Vornasta ei sävellyksen yhteydessä mainittu lainkaan. Yleisesti sitä pidetään 1700-luvulta peräisin olevana kansansävelmänä. Väliaikamerkki on edelleen kuultavissa säännöllisesti Yle Radio 1:n kanavalla.


title: Antero Vornanen

text: Saksassa vuonna 1936 pikalevyille äänitettyjen "Kellojen soitto" ja "Karhunkaatoon lähtö" -kappaleiden lisäksi Yleisradio tallensi vuotta aikaisemmin pikalevyille kaksi Vornasen sävellystä; "Karhunpeijaiset" ja "Katrilli". Niitä on myöhemmin julkaistu ainakin Suomalaisen Kirjallisuuden Seuran albumilla "Kantele – Suomalaista kansanmusiikkia 3" vuonna 1983 sekä Kansanmusiikki-instituutin 1993 ilmestyneellä CD:llä "Entiset Etniset". Vuonna 2002 julkaistulla Piirpauken albumilla "Sillat" on yhtyeen versio kappaleesta "Toituual".


title: Laulu laineilla

text: Laulu laineilla (alaotsikoltaan "Auf dem Wasser zu singen – To Be Sung Upon the Water") on Piirpauke-yhtyeen 16. studioalbumi, joka julkaistiin 20. tammikuuta 2003. Se on instrumentaalilevy, joka sisältää yhtyeen versioita Franz Schubertin säveltämistä liedeistä. Mukana on myös kaksi Sakari Kukon kappaletta, sekä kaksi, joihin hänet on merkitty Schubertin kanssa toiseksi säveltäjäksi. Yhtyeen kokoonpano on laulajaa lukuun ottamatta sama kuin edellisen "Sillat"-albumin vuonna 2002 äänitetyillä kappaleilla.


title: Laulu laineilla

text: Yhtyeen johtohahmo Sakari Kukko kertoo tutustuneensa Schubertin liedeihin jo lapsena, hänen isänsä laulaessa niitä. Alun perin oli suunnitelmissa, että levyllä olisi laulajana toiminut Markku Suominen, mutta lopulta Kukko päätyi tekemään instrumentaalilevyn vuotta aikaisemmin ilmestyneen "Virret"-sooloalbuminsa menestyksen innoittamana.


title: Embelia schimperi

text: Embelia schimperi on sukuun "Embelia" kuuluva laji. Se kasvaa joko pensaana tai liaanina puiden oksilla. Lehdet sijaitsevat varressa kierteisesti. Kukkien värisävy vaihtelee vihreästä keltaiseen. Lajia tavataan laajalti Afrikassa, missä se on kotoperäinen. Sitä esiintyy jokien varsilla ja metsien reunoilla, joskus myös termiittikekojen läheisyydessä.


title: Traktorikilpakyntö

text: Traktorikilpakyntö alkoi maailmanlaajuisena organisoituna toimintana vuonna 1953. Ensimmäiset traktorikynnön maailmanmestaruuskilpailut käytiin Kanadan Ontariossa, jonka jälkeen tapahtuma on järjestetty lähes poikkeuksetta vuosittain. Paluuauroille on ollut oma sarja vuodesta 1992 lähtien. Maailmanmestaruuskilpailujen järjestämistä hallinnoi World Ploughing Organization (WPO), joka on perustettu vuonna 1952. WPO:ssa on edustettuna 31 jäsenmaan kilpakyntöorganisaatiot, jotka vuorollaan vastaavat vuosittaisen kilpailun järjestämisestä.


title: Traktorikilpakyntö

text: Suomessa on järjestetty traktorikynnön SM-kilpailuja vuodesta 1953 lähtien. SM-Kyntötoimikunta koostui alan järjestöjen edustajista, vuodesta 2014 lähtien järjestämistä organisoi SM-Kyntö ry. Kilpailussa on eri sarjat paluuauroille ja sarka-auroille, sarka-auroilla kynnetään yleisessä ja nuorten sarjassa. Veteraanikoneiden sarjassa traktorin tulee olla rekisteröity ensimmäisen kerran ennen vuotta 1980.


title: Traktorikilpakyntö

text: Kilpailusuorituksen arvioivat ryhmissä työskentelevät tuomarit, jotka arvostelevat kynnön avauksen lisäksi kyntötuloksen yleensä ja lopetuksen. Lisäksi tarkistetaan mittauksin, että kyntö on vaaditun syvyinen. Sarkakynnössä tavoitteena ovat pyöristyneet ja murentuneet viilut, nurmikynnön viilujen olisi oltava kiinteitä ja kokonaisena säilyneitä. Viilujen on oltava tasalevyisiä, suoria, erotuttava toisistaan ja oltava tiivisti toisiaan vasten. Sängen ja kasvillisuuden tulee olla peittynyt. Suomessa käytettävät kilpailusäännöt vastaavat MM-kilpailujen sääntöjä, muutamissa kohdin suomalaiset olosuhteet ja käytännöt on otettu säännöissä huomioon. Kilpailusäännöissä on määräykset muun muassa kilpailussa käytettävälle kalustolle ja avustajien käytölle. Sarka-auroille suositeltu kyntöalue on 20 metriä leveä ja 100 metriä pitkä, paluuaurojen lohko on vastaavan pituinen, mutta sen on oltava kiilamainen. Kynnön avauksen tekemiseen on aikaa 20 minuuttia, sen lisäksi on varsinaista kyntöaikaa 160 minuuttia suosituksen kokoiselle kahdenkymmenen aarin eli 0,2 hehtaarin lohkolle.


title: Embelia ribes

text:
Embelia ribes on sukuun "Embelia" kuuluva laji. Sitä tavataan Intiassa. Se muistuttaa pippuria. Sitä käytetään matolääkkeenä. Lääkkeeseen käytetään
kasvin juuria ja hedelmiä.


title: Henry Oinas-Kukkonen

text: Henry Oinas-Kukkonen on oululainen yliopistonlehtori. Oinas-Kukkonen on koulutukseltaan filosofian tohtori, joka työskentelee Oulun yliopiston humanistisessa tiedekunnassa historian yliopistonlehtorina. Hän on myös kansainvälisten suhteiden ja informaatioverkostojen historian dosentti (vuodesta 2006).


title: Henry Oinas-Kukkonen

text: Hän on väitellyt filosofian tohtoriksi Oulun yliopistosta vuonna 1999. Hänen väitöskirjansa englanninkielinen otsikko on: "US Attitude towards the Japanese Communist Movement 1944-1947"". "


title: Henry Oinas-Kukkonen

text: Henry Oinas-Kukkosen merkittävimmät tutkimusalat liittyvät kylmään sotaan, innovaatioihin ja informaatioverkostoihin.


title: Henry Oinas-Kukkonen

text: Oinas-Kukkonen, H., & Oinas-Kukkonen, H. (2013). "Humanizing the web: Change and social innovation". Palgrave Macmillan.


title: Henry Oinas-Kukkonen

text: Oinas-Kukkonen, H. (2003). "Tolerance, suspicion, and hostility: changing US attitudes toward the Japanese communist movement, 1944-1947". ABC-CLIO.


title: Henry Oinas-Kukkonen

text: Oinas-Kukkonen, H. (2007). From bush to engelbart:'slowly, some little bells were ringing'. "IEEE Annals of the History of Computing", "29"(2), 31-39


title: Henry Oinas-Kukkonen

text: Oinas-Kukkonen, H., Oinas-Kukkonen, H., & Sušová, V. (2011). A Classification of Methods and Contributions in the Historiography of Nordic Computing. In "History of Nordic Computing 3" (pp. 444-452). Springer Berlin Heidelberg.


title: Pensasmyrsikki

text: Pensasmyrsikki ("Myrsine africana") on myrsikkien ("Myrsine") kasvisukuun kuuluva laji. Se on ainavihanta pensas. Kasvi on kaksikotinen. Kukat ovat kerman vaaleita ja pieniä. Kukinta-aika on yleensä syyskuulta marraskuulle. Lajia tavataan Himalajalla, Kiinassa, Azoreilla sekä Itä- ja Etelä-Afrikassa. Afrikassa laji on kotoperäinen. Siemenet saattavat levitä siten, että linnut syövät marjoja.


title: Hereford (nautarotu)

text: Hereford on laajalle levinnyt alun perin Herefordshiren kreivikunnassa Englannissa jalostettu lihakarjarotu. Se on sarvellinen ja sen värityksessä esiintyvät ruskean eri sävyt. Pää, rinta ja vatsanalus ovat valkoiset. Rotu soveltuu erityisesti laajoille laitumille, jonka takia se on levinnyt Yhdysvaltain länsiosiin, Argentiinaan ja Australiaan. Lehmä painaa aikuisena noin 600 kilogrammaa ja sonni 900 kilogrammaa.


title: Hereford (nautarotu)

text: Suomessa tehtyjen selvitysten mukaan rodun lisäkasvu on keskitasoa, karkearehun käyttö erinomainen, saavuttaa teuraskypsyyden alhaisessa iässä, helposti rasvoittuva ja lihanlaatu keskitasoa suhteessa muihin lihakarjarotuihin. Sillä on hyvät poikimaominaisuudet ja vasikkakuolleisuus jää vähäiseksi.


title: Myrsine semiserrata

text: Myrsine semiserrata on myrsikkien ("Myrsine") sukuun kuuluva kasvilaji. Se on ainavihanta pensas ja sen korkeus on neljä metriä. Sitä tavataan Himalajalla ja Itä-Aasiassa ja sitä esiintyy metsissä, vuorten rinteillä ja maantien reunoilla. Se menestyy kosteassa maassa, mutta maan on hyvä olla hyvin vettä läpäisevä. Kasvia käytetään puutarhakasvina.


title: Codex Argenteus

text: Codex Argenteus on gootinkielinen Raamatun käsikirjoitus, joka perustuu piispa Wulfilan tekemään raamatunkäännökseen. Teoksen pergamentit on radiohiiliajoitettu 500-luvulle. Koodeksi on kirjoitettu todennäköisesti Italian Ravennassa Teoderik Suurelle. Codex Argenteus on yksi tunnetuimmista käsikirjoituksista maailmassa ja se lisättiin UNESCO:n Memory of the World -listalle vuonna 2011.


title: Codex Argenteus

text: Codex Argenteus on todennäköisesti alun perin sisältänyt 336 sivua, joista 187 on säilynyt. Teksti sisältää Uuden testamentin evankeliumit, jotka on kirjoitettu hopeisella musteella. Tästä tulee myös nimitys Codex Argenteus, joka tarkoittaa hopeista kirjaa.


title: Codex Argenteus

text: Codex Argenteus löydettiin 1500-luvulla Ruhrin alueella sijaineesta Werdenin benediktiläisluostarista ja se tuotiin Ruotsiin sotasaaliina Prahasta vuonna 1648. 1660-luvulla Magnus Gabriel De la Gardie teetti siihen nykyiset hopeiset kannet. Nykyään sitä säilytetään Uppsalan yliopistokirjastossa. Codex Argenteus on laajin gootinkielinen teksti, joka on säilynyt.


title: Elohopea(I)nitraatti

text: Elohopea(I)nitraatti eli merkuronitraatti (Hg(NO)) on elohopea- ja nitraatti-ionien muodostama epäorgaaninen ioniyhdiste. Yhdistettä voidaan käyttää lähtöaineena valmistettaessa muita elohopeayhdisteitä, joissa elohopea on hapetusluvulla +I ja laboratorioreagenssina.


title: Elohopea(I)nitraatti

text: Elohopea(I)nitraatti esiintyy tyypillisesti kidevedellisenä dihydraattina (Hg(NO)·2HO), joka on väritöntä monokliinistä kiteistä ainetta. Se liukenee pieniä määriä veteen heikosti happamaksi liuokseksi ja typpihappoon se liukenee hyvin. Elohopea(I)nitraatin vesiliuokset hydrolysoituvat hitaasti, jolloin muodostuu liukenematon väriltään keltainen elohopea(I)hydroksidinitraattisaostuma (HgNO(OH)). Muiden elohopean yhdisteiden tavoin elohopea(I)nitraatti on erittäin myrkyllistä.


title: Elohopea(I)nitraatti

text: Elohopea(I)nitraattia valmistetaan liuottamalla metallista elohopeaa laimeaan typpihappoliuokseen. Puhtaan tuotteen valmistaminen on vaikeaa, koska osa elohopeasta hapettuu usein elohopea(II)nitraatiksi. Tätä voidaan estää käyttämällä reaktiossa elohopeaylimäärää. Tuote puhdistetaan kiteyttämällä laimeasta typpihappoliuoksesta elohopean läsnä ollessa.


title: Elohopea(I)nitraatti

text: Elohopea(I)nitraatti liukenee veteen ja näitä liuoksia käytetään valmistettaessa veteen liukenemattomia elohopea(I)yhdisteitä. Esimerkiksi saostamalla natriumkloridin avulla muodostuu elohopea(I)kloridia ja saostamalla natriumbromidin avulla muodostuu elohopea(I)bromidia. Typpihapoketta, typpihappoa ja elohopea(I)nitraattia sisältävää liuosta kutsutaan Millonsin reagenssiksi, jota käytetään tyrosiinia sisältävien proteiinien läsnäolon osoittamiseen.


title: Heikki Ruskoaho

text: Heikki Juhani Ruskoaho (s. ) on suomalainen lääkäri ja molekulaarisen farmakologian professori Oulun yliopistossa. Hän on Suomen tunnetuimpia ja arvostetuimpia sydäntutkijoita. Ruskoaho on myös tutkijaprofessori ja Suomen Akatemian hallituksen puheenjohtaja elokuusta 2014 lähtien.


title: Heikki Ruskoaho

text: Kemissä syntynyt Ruskoaho suoritti ylioppilastutkinnon 1971 Limingassa, lääketieteen lisensiaatin tutkinnon 1978 Oulun yliopistossa ja väitteli lääketieteen ja kirurgian tohtoriksi 1983. Farmakologian dosentuuri Ruskoaholle myönnettiin vuonna 1986 Oulun yliopistosta.


title: Heikki Ruskoaho

text: Hän toimi Oulun yliopistossa vs. apulaisprofessorina vuosina 1986–1988, apulaisprofessorina 1989-1996, ja vuodesta 1996 lähtien molekulaarisen farmakologian professorina.


title: Heikki Ruskoaho

text: Ruskoaho on naimisissa, ja hänellä on kaksi lasta. Ruskoaho harrastaa perhokalastusta.


title: Doug Jarrett

text: Doug Jarrett () oli kanadalainen jääkiekkoilija. Jarret pelasi vuosina 1964–1977 NHL:n runkosarjassa yhteensä 775 ottelua ja pudotuspeleissä 99 ottelua. NHL:ssä Jarret edusti seitsemän kauden ajan Chicago Blackhawksia, kunnes 1975 Chicago vaihtoi hänet New York Rangersista saapuneeseen Gilles Villemureen. Jarrettin ura loppui kroonisiin selkävaivoihin hänen pelatessaan AHL-liigan New Haven Nighthawksissa vuonna 1977. Jarrett oli ensimmäinen Londonista kotoisin ollut NHL-jääkiekkoilija.


title: Doug Jarrett

text: Jarrett kuoli sairaalassa Fort Eriessa huhtikuussa 2014 syöpään. Hän oli kuollessaan 69 vuotias.


title: Slowdive

text: Slowdive on englantilainen shoegaze-yhtye, joka perustettiin Readingissä vuonna 1989. Yhtyeen jäsenet ovat Rachel Goswell (laulu, kitara), Simon Scott (rummut), Neil Halstead (laulu, kitara), Nick Chaplin (basso) ja Christian Savill (kitara). Useat muut rumpalit soittivat lyhyen aikaa yhtyeessä, kuten Ian McCutcheon, Adrian Sell ja Neil Carter. Halstead on bändin pääasiallinen lauluntekijä. Yhtye lopetti toimintansa vuonna 1995, mutta teki comebackin vuonna 2014.


title: Disclosure

text: Disclosure on englantilainen elektronista musiikkia soittava duo, johon kuuluvat veljekset Guy ja Howard Lawrence. He julkaisivat ensimmäiset kappaleensa Myspacessa vuonna 2010. Elokuussa 2010 Moshi Moshi -niminen levy-yhtiö julkaisi heidän ensimmäiset singlensä. Vuonna 2011 he julkaisivat "Carnival"-nimisen EP:n. Marraskuussa 2011 Disclosuren ”Latch”-kappale, jolla vierailee Sam Smith, sijoittui Britannian singlelistan sijalle 11. Ensimmäisen studioalbuminsa, nimeltään "Settle", Disclosure julkaisi vuonna 2013. Huhutikuussa 2013 julkaistiin single You & Me, jossa vieraili brittilaulaja Eliza Doolittle.


title: Echosmith

text: Echosmith on yhdysvaltalainen indie pop -yhtye, johon kuuluvat neljä sisarusta; laulaja Sydney, kitaristi-laulaja Jamie, basisti-laulaja Noah ja rumpali Graham Sierota. He perustivat yhtyeen vuonna 2009. Yhtye teki levytyssopimuksen Warner Brosin kanssa vuonna 2012 ja vuotta myöhemmin he toimivat Owl City -yhtyeen kiertueen avaajana. Saman vuoden aikana yhtye julkaisi debyyttialbuminsa, "Talking Dreams". Yhtyeen tunnetuimpia kappaleita ovat "Come Together" ja "Cool Kids". Yhtye tuli ensimmäistä kertaa esiintymään Suomeen Ruisrock-festivaaleille heinäkuussa 2015.


title: Kalabalik

text: Kalabalik on Piirpauke-yhtyeen 17. studioalbumi, joka julkaistiin 16. elokuuta 2006. Osa levyn tuotosta lahjoitettiin Sri Lankaan vuoden 2004 tsunamiuhrien auttamiseen. Kalabalik-albumilla soittanut kokoonpano sai saanut alkunsa Intian Chennaissa vain muutamaa päivää tuhoisan tsunamin jälkeen. Piirpauke oli saapunut paikalle konsertoimaan ja samalla yhtyeen johtohahmo Sakari Kukko tutustui Chennaissa olleisiin suomalaismuusikoihin, joista osan kanssa hän jatkoi yhteistyötä myös kotimaassa. Kokoonpanoa on myös kutsuttu nimellä ”Tsunami-Piirpauke”.


title: Kalabalik

text: Albumi sisältää muun muassa karjalaisen kansansävelmän "Kylä vuotti uutta kuuta", jonka Värttinä levytti vuonna 1992 "Seleniko"-albumilleen sekä yli 18-minuuttisen neljästä kappaleesta koostuvan kokonaisuuden "Kerala-Kerava-Express".


title: Tomun taikuri

text: Tomun taikuri on valikoima syyrialaisen runoilijan Adoniksen runoja, jotka on kääntänyt Jaakko Hämeen-Anttila. Suomennosvalikoima ilmestyi vuonna 2007 Otavan kustantamana, ja se perustuu Adoniksen koottuihin runoihin ("al-A’mál ash-shi’riyya" 1–3, Damaskos 1996.)


title: Suomen karjalankieliset

text: Suomen karjalankieliset ovat kielellinen ja kulttuurinen vähemmistö Suomessa. Perinteisesti he puhuvat karjalan kieltä ja ovat uskonnoltaan ortodokseja.


title: Suomen karjalankieliset

text: Suomen karjalankieliset kuuluvat samaan etniseen ryhmään kuin Venäjän karjalaiset. Heidän juurensa ovat Karjalan tasavaltaan nykyään kuuluvissa Vienassa ja Aunuksessa, Suomen Neuvostoliitolle luovuttamiin alueisiin sisältyneessä Raja-Karjalassa (Salmi, Suistamo ja Suojärvi, osin myös Korpiselkä, Soanlahti ja Impilahti), Petsamossa ja Ilomantsin rajaseudun karjalaiskylissä. Karjalan kieli on sekä Venäjällä että Suomessa vakavasti uhanalainen. Nykyistä karjalan heikkoa tilaa voidaan pitää Suomessa vakavana ihmisoikeuskysymyksenä.


title: Suomen karjalankieliset

text: Nykysuomessa puhutaan kaikkia karjalan kielen muotoja. 1990-luvulla arvioitiin Suomessa olevan noin 5 000 karjalan puhujaa. Vuonna 2017 karjalan kielen asiantuntija professori Anneli Sarhimaa arvio karjalan puhujayhteisön kooksi Suomessa noin 5 000 henkeä. Tällä hän tarkoittaa päivittäistä kielen käyttöä. Vähintään melko hyvin tai hyvin kieltä osasi vuonna 2017 noin 11 600 henkeä. Lisäksi on noin 20 000 henkeä, jotka osaavat kieltä vähän tai ymmärtävät sitä. Vuodesta 2011 lähtien karjalan kielen on voinut ilmoittaa väestörekisteriin virallisesti äidinkielekseen, ja tätä mahdollisuutta on käyttänyt hyväkseen joitakin satoja henkilöitä.


title: Suomen karjalankieliset

text: Käkisalmen lääni siirtyi Ruotsille Stolbovan rauhassa vuonna 1617, jolloin suuri osa ortodoksisista karjalaisista joutui Ruotsin vallan alaisiksi. Useimmat Käkisalmen läänin ortodoksiset asukkaat pakenivat 1600-luvun aikana Venäjän sisäosiin, jonne syntyi Tverin Karjala. Raja-Karjala säilyi ortodoksisena ja karjalankielisenä.


title: Suomen karjalankieliset

text: Raja-Karjalan väestö sai vaalia perinteitään ja puhua omaa kieltään suhteellisen rauhassa 1800-luvun lopulle. Suomalaiskansallisen liikkeen kasvaminen ja yhteiskunnallinen kehitys saivat aikaan karjalaisten voimakkaan suomalaistamisen. Vaikka Suomi oli osa Venäjän keisarikuntaa, alkoi täälläkin eurooppalaisten valtioiden tapaan pyrkimys kohti yhtenäisvaltiota. Valtiovalta, kirkko ja koululaitos eivät halunneet antaa tilaa vähemmistön kielelle ja kulttuurille.


title: Suomen karjalankieliset

text: Samaan aikaan kielitieteilijät aloittivat karjalan kielen tutkimisen. Suomalaisuusliikkeelle oli katkera pettymys, että karjalaa pidettiin omana kielenään. Modernia suomen kirjakieltä luotaessa otettiin mukaan sanastoa karjalasta. Suomessa 1920-luvulla perustettu Akateeminen Karjala-Seura ei hyväksynyt karjalan kieltä omaksi kielekseen, vaan piti sitä suomen kielen murteena. Karjalaista kulttuuria liike piti osana ikivanhaa suomalaista kulttuuria. Propagandatyön avulla karjalaisia saatiin muuttamaan etu- ja sukunimiään suomalaisiksi. Suomalaistamistyöhön osallistui virkamiehiä, opettajia, pappeja, karjalaisjärjestöjä, taiteilijoita ja lehdistön edustajia. Propagandan ja suomalaistamistyön vaikutukset näkyivät 1980-luvulle asti.


title: Suomen karjalankieliset

text: Vienasta ja Aunuksesta karjalankielisiä tuli Suomeen jo ennen maan itsenäistymistä, mutta erityisesti Venäjän sisällissodan pakolaisina. Toisen maailmansodan aikana Raja-Karjalan ja Petsamon karjalankieliset evakuoitiin muiden Suomen kansalaisten tavoin ja asutettiin pääasiassa Pohjois-Karjalaan, Kuopion ja Oulun seuduille. Nykyään karjalankielinen väestö asuu hajallaan suomenkielisen väestön keskellä.


title: Suomen karjalankieliset

text: Karjalan alueen menetys toisen maailmansodan päätteeksi Neuvostoliitolle oli vakava isku karjalan kielelle. Suomessa karjalan kielen hiipumista on edesauttanut se, että karjalaiset nähtiin suomalaisina ja heidän kulttuurinsa ja kielensä sulautui hyvin nopeasti suomalaiseen kulttuuriin niiden samankaltaisuuden vuoksi. Toisaalta karjalaa saatettiin kieltää puhumasta esimerkiksi kouluissa tai jopa Karjalan liiton tilaisuuksissa.


title: Suomen karjalankieliset

text: Käytännössä kaikki Suomen karjalankieliset evakuoitiin talvi- ja jatkosodan jälkeen Raja-Karjalasta muualle Suomeen. Pääosa heistä asutettiin valtaväestön keskuuteen. Karjalan kieli säilyi kodeissa perheiden kesken. Sen säilymistä auttoivat usein omat yhdistykset ja ortodoksiset seurakunnat, joissa toimiessa voitiin vapaasti puhua karjalaa.


title: Suomen karjalankieliset

text: Suomen karjalankieliset ovat kaksikielisiä ja valtaosa heistä on merkitty väestörekisteriin suomenkielisinä. Karjalan kielen on voinut valita äidinkielekseen vasta vuodesta 2011, vaikka kieli sai vähemmistökielen aseman asetuksella 27. marraskuuta 2009. Kielensä merkinneiden määrään vaikuttaa siis kaksikielisyys ja se, että rekisteröiminen on ollut mahdollista vasta lyhyen aikaa. Suomessa puhutaan kolmea karjalan kielen murretta livvinkarjalaa, varsinaiskarjalan etelämurretta eli "suvikarjalaa" ja varsinaiskarjalan pohjoismurretta eli "vienankarjalaa".


title: Suomen karjalankieliset

text:
Vuonna 2010 käynnistetyssä EU-rahoitteisessa ELDIA-tutkimushankkeessa tutkittiin 15 Euroopan vähemmistökieltä. Hankkeen tutkijat ovat todenneet seuraavaa:
On esitetty, että karjalankielelle tehtäisiin vastaavanlainen elvytysohjelma kuin saamelaiskielille on tehty. Asiaa on esittänyt muun muassa Karjalan Kielen Seura ja professori Anneli Sarhimaa. Hän viittaa asiaan Helsingin Sanomien Vieraskynässä 5. marraskuuta 2012 seuraavasti:


title: Meghan Trainor

text: Meghan Elizabeth Trainor (s. 22. joulukuuta 1993 Nantucket, Massachusetts, Yhdysvallat) on yhdysvaltalainen Grammy-palkittu laulaja-lauluntekijä sekä tuottaja. Hän julkaisi vuonna 2014 Epic Recordsin kautta debyyttisinglensä ”All About That Bass”. Kappale pysyi Yhdysvaltain Billboard Hot 100 -listan ensimmäisellä sijalla kahdeksan peräkkäisen viikon ajan. Sen musiikkivideota YouTubessa oli syyskuuhun 2015 mennessä katsottu yli miljardi kertaa.


title: Meghan Trainor

text: Trainorin toinen single, ”Lips Are Movin” julkaistiin joulukuussa 2014, ja se saavutti parhaimmillaan Billboard Hot 100 -listan sijan neljä.


title: Meghan Trainor

text: Useat Trainorin kappaleista ovat retrosävyisiä ja häntä ovat inspiroineet paljon 1950-luvun musiikkivaikutteet. Yhdeksi suurimmista innoittajistaan Trainor on maininnut Bruno Marsin, muita häntä inspiroineita artisteja ovat mm. Christina Aguilera, Elvis Presley, Aretha Franklin, Ray Charles ja Britney Spears sekä Destiny’s Child. Hänen suosikkigenrejään ovat doo-wop ja reggae, mutta hänen musiikkinsa koostuu pääasiassa kantrista, hip hopista ja socamusiikista. Trainorin kappaleet käsittelevät yleensä modernia naiseutta, kehonkuvaa ja voimaantumista.


title: Meghan Trainor

text: Trainor aloitti laulamisen kuusivuotiaana ja alkoi kirjoittaa musiikkia 11-vuotiaana. Hän kihlautui näyttelijä Daryl Sabaran kanssa syntymäpäivänään vuonna 2017.


title: Shane Walsh

text: Shane (televisiosarjassa Shane Walsh) on kuvitteellinen hahmo yhdysvaltalaisessa sarjakuvassa "The Walking Dead" sekä samannimisessä televisiosarjassa. Hahmoa näyttelee televisiosarjassa Jon Bernthal.


title: Shane Walsh

text: Shane on Rickin työkaveri, sekä paras ystävä. Shanen tie sarjakuvassa kuitenkin päättyy lyhyeen, ja tämän hahmoa ei juurikaan avata. Kuitenkin Rick ja Shane olivat erittäin hyvissä väleissä aina maailmanloppuun asti.


title: Shane Walsh

text: Sarjakuvassa Shane työskentelee kotikaupungissaan poliisina parhaan ystävänsä Rick Grimesin kanssa. Maailman romahdettua Shane auttaa Rickin vaimoa Loria sekä poikaa Carl Grimesiä selviytymään. Hän aloittaa suhteen Lorin kanssa. Myöhemmin Rickin tullessa takaisin Shane tulee hyvin mustasukkaiseksi, koska Lori valitsee Rickin. Myöhemmin Shane menettää järkensä ja yrittää numerossa 6 tappaa Rickin, mutta Carl ampuu Shanea kaulaan, jolloin tämä kuolee. Shane nähdään myöhemmin numerossa 15 zombiksi muuttuneena ja numerossa 37 takaumassa, jossa hän keskustelee Lorin kanssa heidän suhteestaan.


title: Shane Walsh

text: Televisiosarjassa Shane työskentelee poliisina Rickin kanssa ja aloittaa myöhemmin suhteen Lorin kanssa pelastettuaan tämän ja Carlin maailman romahtaessa. Shane sanoo Lorille Rickin olevan kuollut, mutta kun Rick kohtaa jälleen perheensä, Lori jättää Shanen ja tämä tulee mustasukkaiseksi. Toisella tuotantokaudella Shane muuttuu antagonistimaiseksi pääsankarin sijaan. Muun muassa Dale epäilee Shanen tappaneen Otisin ja pitää häntä uhkana. Kauden toiseksi viimeisessä jaksossa "Paremmat enkelit" Shane juonittelee Rickin keskelle peltoa kauemmas muista ja yrittää lopulta tappaa tämän, mutta epäonnistuu, koska Rick onnistuu puukottamaan Shanea sydämeen ja tappamaan tämän. Rick näkee Shanesta hallusinaation kolmannen tuotantokauden jaksossa "Kärsimysten tie".


title: Shane Walsh

text: Shanella on mahdollisesti lapsi, Judith Grimes, mutta tästä ei olla varmoja, koska myös Rick Grimes voi olla tämän isä.


title: Aarni Vartiainen

text: Aarni Olavi Vartiainen (s. 18. joulukuuta 1944 Jyväskylä) on suomalainen kirjailija.


title: Aarni Vartiainen

text: Vartiainen kävi kansalaiskoulun ja ammattikoulun. Hän työskenteli konelatojana ja graafisena tekstinvalmistajana.


title: Aarni Vartiainen

text: Vartiainen kirjoitti 1960-luvulla Keskisuomalainen-lehteen juttuja ja pakinoita koripallosta. 1990-luvulla hän on kirjoittanut lehtijuttuja nyrkkeilystä.


title: Aarni Vartiainen

text: Vartiaisen tekstejä on ilmestynyt myös seuraavissa antologioissa:


title: Louis Anquetin

text: Louis Anquetin (1861 Étrépagny – 1932 Pariisi) oli ranskalainen jälki-impressionistinen ja syntetistinen taidemaalari. Anquetin työskenteli vuodesta 1880 alkaen Pariisissa. Hän kuului 1880-luvulla taiteilijaryhmään, johon kuuluivat myös Vincent van Gogh, Paul Gauguin, Georges Seurat, Émile Bernard ja Henri de Toulouse-Lautrec. Anquetin perusti 1887 yhdessä Émile Bernardin kanssa "cloisonnismiksi" kutsutun taidesuuntauksen, johon kuuluivat voimakkaat ääriviivat ja tasaiset väripinnat. Vuosina 1892–1896 Anquetin maalasi paljon pariisilaista elämänmenoa. Sen jälkeen hän torjui modernin taiteen ja pyrki elvyttämään vanhojen mestarien kuten Rubensin perinnettä. Anquetin kuvitti myös tapetteja.


title: Tervetuloa perheeseen

text: Tervetuloa perheeseen (engl. "Welcome to the Family") on yhdysvaltalainen tilannekomediasarja, jonka ensimmäinen jakso esitettiin NBC:llä 3. lokakuuta 2013. Sarja kertoo kulttuurien kohtaamisesta, kun kahdet erilaisista lähtökodista tulevat vanhemmat joutuvat tulemaan toimeen keskenään heidän lastensa mentyä naimisiin.


title: Tervetuloa perheeseen

text: Sarjaa esitettiin Yhdysvalloissa torstaisin puoliyhdeksän ohjelmapaikalla "Puisto-osaston" jälkeen. Sarjaa tuotettiin 11 jaksoa, mutta niistä vain vain kolme ehdittiin esittää ennen kuin NBC tiedotti sarjan hyllyttämisestä alhaisten katsojalukujen vuoksi. Suomessa sarjan esitys aloitettiin TV5:llä 6. kesäkuuta 2014, ja kanava esitti kaikki 11 jaksoa.


title: Ragnar Jungell

text: Tor Ragnar Jungell (s. 17. joulukuuta 1944 Jepua) on suomalainen ruotsin ja suomen kielellä kirjoittava runoilija, joka on käyttänyt nimimerkkiä Victor.


title: Ragnar Jungell

text:
Nimellä "Ragnar Jungell":
Nimimerkillä "Victor":


title: Cherbourgin taistelu

text: Cherbourgin taistelu oli toisessa maailmansodassa Ranskan valtauksen viimeisiä taisteluita. Dunkerquen valtauksen jälkeen Hitler määräsi Erwin Rommelin komentaman 7. panssaridivisioonan valtaamaan Cherbourgin kaupungin. Kaupunkia puolusti tuolloin 2 500 huonosti varustettua ranskalaissotilasta, jotka koostuivat osittain 208. rykmentin 6. pataljoonan senegalilaissotilaista, joilla oli hieman brittien tykistöä käytössään. 12. kesäkuuta 1940 saksalaiset valtasivat Saint-Valery-en-Cauxin. 17. kesäkuuta Saksan panssarit aloittivat etenemisen, jonka aikana Villedieu les Poéles, Coutances ja Lessay vallattiin. 18. kesäkuuta saksalaiset valtasivat Cherbourgin ilman suurta vastarintaa vangiten kaupungin puolustajat. 50 000 brittisotilasta, jotka oli evakuoitu Dunkerquesta nousivat maihin Cherbourgissa, mutta vetäytyivät välittömästi takaisin välttääkseen vangitsemisen. Saksalaiset miehittivät Cherbourgia vuoteen 1944 saakka, jolloin liittoutuneet valtasivat kaupungin takaisin Normandian maihinnousun aikana.


title: Steven Fletcher (jalkapalloilija)

text: Steven Fletcher (s. 26. maaliskuuta 1987 Shrewsbury, Englanti) on skotlantilainen jalkapalloilija, joka on edustanut Englannin mestaruussarjassa pelaavaa Sheffield Wednesdayta vuodesta 2016 alkaen. Vasenjalkaisen Fletcherin pelipaikka on hyökkääjä. Englannissa syntynyt Fletcher edustaa maajoukkuetasolla äitinsä kotimaata Skotlantia.


title: Steven Fletcher (jalkapalloilija)

text: Fletcher on edinburghilaisen Hibernianin kasvatti. Ammattilaistasolla hän edusti seuraa vuodet 2004–2009 Skotlannin valioliigassa. Vuonna 2009 Fletcher siirtyi Valioliigaan nousseeseen Burnleyyn. Hän oli kauden aikana yksi Burnleyn runkopelaajista ja kun seura putosi sarjasta, siirtyi Fletcher niin ikään Valioliigassa pelanneeseen Wolverhampton Wanderersiin. Siirtosumma oli arviolta kuusi ja puoli miljoonaa puntaa, mikä oli Wolvesin siirtoennätys. Fletcher edusti seuraa kahden kauden ajan ollen yksi joukkueen avainpelaajista.


title: Steven Fletcher (jalkapalloilija)

text: Fletcherin toisen Wolves-kauden eli kauden 2011–2012 jälkeen seura putosi sarjasta, joten elokuussa 2012 Fletcher siirtyi Valioliigaseura Sunderlandiin. Syyskuussa 2012 Fletcher valittiin Valioliigan kuukauden pelaajaksi. Hän teki tuolla kaudella 28 ottelussa 11 maalia. Kaudeksi 2013–2014 hän sai numeron 9. Kaudella 2014–2015 Fletcher onnistui viisi kertaa maalinteossa 30 pelaamassaan ottelussa.


title: Steven Fletcher (jalkapalloilija)

text: Fletcher siirtyi siirtoikkunan viimeisenä päivänä 1.2.2016 Olympique de Marseilleen lainasopimuksella Sunderlandista alavireisesti sujuneen syyskauden jälkeen. Kesällä 2016 hän siirtyi Sheffield Wednesdayhin.


title: Steven Fletcher (jalkapalloilija)

text: Englannissa syntynyt Fletcher päätti edustaa maajoukkuetasolla äitinsä kotimaata Skotlantia. Hän pelasi Skotlannin nuorten maajoukkueissa. Skotlannin jalkapallomaajoukkueessa debyytti tapahtui maaliskuussa 2008 Kroatiaa vastaan. Hänen uransa ensimmäinen maaottelumaali syntyi Hampden Parkilla Glasgowssa Islantia vastaan huhtikuussa 2009 MM-karsintaottelussa. Hän on pelannut kaikkiaan 31 maaottelua ja tehnyt niissä yhdeksän maalia.


title: Steven Fletcher (jalkapalloilija)

text: Henkilökohtainen


title: Birgit Haveneth

text: Birgit Marita Tarko (o.s. Haveneth, s. 16. helmikuuta 1938 Tampere) on suomalainen kilpauransa lopettanut koripalloilija. Tampereen Pyrinnön kasvatti Haveneth saavutti kasvattajaseurassaan seitsemän SM-mitalia, joista kolme kultaista.


title: Birgit Haveneth

text: Haveneth työskenteli konttoristina. Hänen myöhempiin harrastuksiinsa kuuluivat purjehdus ja Hämeen Moottorikerhon naisjaostossa toimiminen. Hänen sisarensa Brita Lindberg oli myös pyrintöläinen Suomen mestari ja maajoukkue-edustaja.


title: Steven Fletcher

text: Steven Fletcher on seuraavien henkilöiden nimi:


title: Bassirou

text: Bassirou on maalaiskunta Moptin alueen Moptin piirissä Malissa. Sen keskuskylä Sampara sijaitsee Nigerin sivujoen Yamén varrella 26 kilometriä Moptista koilliseen. Kunnassa on 1 700 ja keskuskylässä 800 asukasta.


title: Bassirou

text: Bassiroun kunta rajoittuu etelässä Moptin piirin Fatoman ja muissa ilmansuunnissa Kounarin kuntiin. Pinnanmuodostukseltaan se on lähinnä tasankoa, josta osa kuuluu Nigerin tulva-alueeseen.


title: Bassirou

text: Vesistöjä ovat Nigerin ajoittain kuivuva sivujoki Yamé sekä tulvajärvet kuten Nawal, Thiofol, Nawel Mandjiou ja Nawel Baba. Luonnonvarainen kasvillisuus vaihtelee heinä- ja pensasarosta metsäsavanniin. Lisäksi on muutamia galleriametsiä. Seutu kuuluu Sahelin vyöhykkeeseen.


title: Bassirou

text: Vuonna 1996 perustettu kunta oli aikaisemmin osa Fatoman arrondissementtiä. Nykyään siihen kuuluu kuusi kylää: Moussawel, Pathia, Sampara, Sarésana, Sinéré ja Tomonthiéra. Asukkaat ovat diawandoja, fulbeja, rimaibeja, boboja ja bozoja.


title: Bassirou

text: Kunnan läpi kulkee maantie RN16, jolta on ympärivuotinen tieyhteys Samparaan.


title: Bassirou

text: Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra ja hirssi (yhteensä yli 90 % tuotannosta), lehmänpapu, riisi, maapähkinä, maissi ja vihannekset. Kotieläimiä ovat lampaat, vuohet, naudat, aasit ja vähäisessä määrin hevoset. Lisäksi harjoitetaan puunhankintaa ja keräilyä. Käsityöammattien ja kaupan merkitys on vähäinen. Samparassa on pieni torialue, mutta kaupankäynti suuntautuu yleensä Fatomaan, Konnaan ja Moptiin. Teollisuutta tai matkailupalveluja ei ole lainkaan.


title: Bassirou

text: Kunnassa toimii kaksi alakoulua, yläkoulu, kaksi koulutus- ja kehittämiskeskusta (CED) sekä lukutaitokeskuksia. Samparassa on hyvätasoinen terveyskeskus. Vesihuolto käsittää kaivoja ja porakaivoja. Muita palveluja ovat muutama kauppa, hirssimylly ja karjan rokotuspaikat.


title: Matjaž Pungertar

text: Matjaž Pungertar (s. 14. elokuuta 1990) on slovenialainen mäkihyppääjä. Hän edustaa SSK Menges-seuraa. Pungertarin paras sijoitus mäkihypyn maailmancupin osakilpailussa on kuudes tila Nižni Tagilin kilpailusta joulukuulta 2014. Hänen paras sijoituksensa kokonaiskilpailussa on kauden 2012–13 48. tila. Pungertarin nimissä on vuoden 2018 talviolympialaisten näyttämön Alpensia Jumping Parkin mäkiennätys, 136,5 metriä. Pungertarin henkilökohtainen ennätys on vuonna 2010 Planicassa hypätty 210 metriä.


Matjaž Pungertar


title: Key Ensemble

text: Key Ensemble on turkulainen puoliammattilaispohjalta toimiva kamarikuoro, joka on perustettu vuonna 2005. Kuoron taiteellisena johtajana toimii tällä hetkellä kapellimestari ja kuoronjohtaja Teemu Honkanen.


title: Key Ensemble

text: Key Ensemble on tähänastisen olemassaolonsa aikana saavuttanut jo varsin huomattavaa kansainvälistä menestystä ja kuoro on tullut tunnetuksi etenkin innovatiivisista konserttiohjelmistaan. Kuoron ensimmäinen levytys Missa Baltica valittiin Suomessa vuoden 2011 kuorolevyksi ja Yhdysvalloissa parhaaksi klassiseksi albumiksi Contemporary A Cappella Recording Award (CARA) 2012 -äänitekilpailussa.


title: Key Ensemble

text: Lokakuussa 2013 Key Ensemble voitti Luxemburgissa arvostetun kansainvälisen Let the Peoples Sing -kuorokilpailun, jonka järjestää Euroopan yleisradiounioni EBU. CARA-palkinnon Key Ensemble voitti jo toistamiseen, kun sen toinen levy Ave Maria – Aurora Borealis valittiin vuoden klassiseksi albumiksi Contemporary A Cappella Recording Award 2014-äänitekilpailussa.


title: Key Ensemble

text: Kesällä 2014 brittiläinen taidemusiikkia käsittelevä Gramophone-lehti puolestaan nosti kuoron All-Night Vigil -albumin yhdeksi parhaista levytyksistä, joitaSergei Rahmaninovin Vigiliasta on koskaan tehty ja Suomessa levy valittiin vuoden 2014 suomalaiseksi kuorolevyksi.


title: Key Ensemble

text: Kolmannen Vuoden suomalainen kuorolevy -palkinnon Key Ensemble voitti vuoonna 2016 albumillaan Cast into the Sea.


title: Key Ensemble

text: Periodeittain työskentelevä puoliammattilaispohjainen kuoro muodostuu tällä hetkellä noin 45 hengen vahvuisesta laulajapankista, josta kootaan kutakin produktiota varten ohjelmiston tarpeiden mukainen laulajisto.


title: Key Ensemble

text: Kuoron monipuolinen ohjelmisto ulottuu renessanssista aina uusimpaan aikamme musiikkiin, ja kuoro on tilannut sekä kantaesittänyt useita uusia suomalaisia kuoroteoksia. Omien tuotantojensa lisäksi Key Ensemble on vieraillut kotimaassa mm. Savonlinnan Oopperajuhlilla, Turun, Naantalin, Korsholman ja Kauniaisten Musiikkijuhlilla, Tampereen Sävelessä sekä Urkuyö & Aaria-, VocalEspoo- ja LuostoClassic-festivaaleilla. Yleisradio on ollut Key Ensemblen aktiivisimpia yhteistyökumppaneita jo useamman vuoden ajan ja kuoro on esiintynyt myös Radion sinfoniaorkesterin kanssa Helsingin Musiikkitalossa.


title: Key Ensemble

text: Helmikuussa 2014 Suomen Kulttuurirahasto myönsi Key Ensemblelle merkittävän Katapultti-apurahan ammattimaisen kamarikuorotoiminnan vakiinnuttamiseen ja joulukuussa 2015 kuoro sai Koneen Säätiöltä avustuksen ammattikuorohankkeensa runkokuorovaiheen käynnistämiseksi, mikä mahdollisti  vakituisten äänenjohtajien palkkaamisen vuonna 2016.


title: Key Ensemble

text: Vuonna 2017 Suomen Kulttuurirahasto jatkoi tukeaan Key Ensemblelle ja mahdollisti runkokuorotoiminnan jatkumisen jälleen vuodeksi eteenpäin. Vuoden alusta kuorolla on ollut palkattuina äänenjohtajien lisäksi jo varaäänenjohtajat eli yhteensä kahdeksan vakituista laulajaa.


title: Key Ensemble

text: Kuoron kotisäveltäjänä on Mikko Heiniö.


title: Eila Hakala

text: Eila Anneli Hakala (o.s. Koiso-Kanttila, s. 25. heinäkuuta 1931 Tampere) on suomalainen kilpauransa lopettanut koripalloilija. Kaksi Suomen mestaruutta voittanut Hakala edusti Suomea vuoden 1952 EM-kilpailuissa. Hänen tyttärensä on Suomen koripallon Hall of Fameen nimetty Lea Hakala.


title: Eila Hakala

text: Tampereen Pyrinnön kasvatti Hakala saavutti kasvattajaseurassaan Suomen mestaruuden vuosina 1950 ja 1953. Vuonna 1953 hän voitti SM-sarjan korikuningattaruuden. Vuonna 1952 Hakala valittiin Suomessa vuoden parhaaksi naiskoripalloilijaksi. Urheilumme kasvot -kirjan 3. osa mainitsee hänen saavuttaneen mestaruuksiensa lisäksi myös yhden SM-hopean.


title: Eila Hakala

text: Hakala pelasi myös Suomen maajoukkueessa, jota hän edusti vuoden 1952 EM-kilpailuissa. Yhteensä Hakala pelasi maajoukkueessa viisi ottelua 5,0 pisteen keskiarvolla.


title: Eila Hakala

text: Koripallon lisäksi merkonomin koulutuksen saanut Hakala pelasi pesäpalloa, jossa hän kuului vaihtopelaajana Pyrinnön mestaruussarjassa pelanneeseen joukkueeseen vuosina 1949–1953.